text:
Cuant che lis personis a àn di cirî il mît, a cjatin la soluzion dai afârs de vite comunitarie là che la lôr organizazion culturâl no je buine di rispuindi. Un dai mîts plui spandût jenfri i “Mapuches” al è chel dal “corean di aghe” o “corean vîf” ancje clamât “coltre dal diaul” o ancje “ongulonis”, temût in Cile tant [...]
Categorie: Lenghe Furlane
Daûr di une liende popolâr une vore antighe, «el lobizón» al è il setim frut mascli consecutîf, che i vinars di lune plene si stramude intun lôf. Cheste liende za e esisteve inte mitologje greghe: si contave la metamorfosi di un om, Licaon, intun lôf. Il mît al podarès jessi rivât te Penisule Iberiche cui visigôts, ator pal secul V. [...]
Mandinga (il diaul in Argjentine): al à fât part di une vore di crodincis e liendis. Lis fonts su chest personaç a vegnin des storiis che si contavin te campagne di Buenos Aires ai fins dal secul disenûf. Origjin dal non: si pense che al vegni dai sclâfs in timps de colonie, che a jerin soredut de etnie “mandinga”, ven [...]
I popui origjinaris a àn creât lis lôr liendis cun vampîrs, sirenis, orcui, oms lôfs e parfin un fantin cence cjâf, jenfri une schirie di tancj altris. Anìn a torzeon jenfri chescj vivarôs personaçs. FANTASIMIS Lis contis di fantasimis a son presints par solit in dutis lis culturis. Al è il câs des “Almas perdidas” (animis pierdudis) che a àn [...]
Il furlan “queneau” ti stufe Carlo Tolazzi Kappa vu, 2022 CE LIBRI ISAL? Un libri di un centenâr di pagjinis che al è a mieze strade jenfri il saç su la lenghe (o miôr, lis lenghis), la leterature e il teatri. Al à dentri 6 cjapitui, une jentrade e une sierade, e ben furnît di citazions e riferiments bibliografics. MA [...]
Le frute che e dave i nons… Marie Fanin Basandiele, 2011 CE LIBRI ISAL? Un librut di 62 paginis, miezis par furlan e miezis cu la traduzion par talian, dât fûr cu la colaborazion de associazion Ad Undecimum di S. Zorz dal Noiâr. Al conte une flabe par fruts, intal mût che e sa contâlis Marie. MA CE ISAL DENTRI, [...]
Mê mari ‘a diseve Gina Marpillero Pordenon, 2000 CE LIBRI ISAL? Un libri di 150 pagjinis, editât par cont de Biblioteca dell’immagine di Pordenon, inte golaine CHAOS. Une racuelte di mûts di dî di une volte, di filistocjis e di storiis. A ispirâ la autore une Clelie e un Fiorenzo di Dimplan, che di simpri a àn vude cheste passionate [...]
Gjviano di uno vôlto di Pieri Pinçan Tumieç, 2003. CE LIBRI ISAL? Un libri di dusinte e trente pagjinis, risultât di une vite interie di studis, di documentazion e di passion par chest paîs che, magaricussìno, al è daûr a disvuedâsi. Al è stât finanziât di une famee di Viterbo che e à une cjase a Gjiviano e che l’autôr [...]
Il Friûl vie pai secui, La storie de Patrie che no ti àn mai contât. di Walter Tomada, Fausto Zof Feagne 2021 CE LIBRI ISAL? Un libri di cuasi tresinte pagjinis, dividudis jenfri protostorie, preistorie e storie, cuntune prefazion di Agnul Floramo, une jentrade, un profîl dai autôrs e une tabele des etis storichis. Insiorât di fotografiis di epoche e [...]
Il coraç e la pôre di Vito Mancuso, Pasian di Prât, 2021 CE LIBRI ISAL? Un libri jessût intal 2021, inte traduzion par furlan di Bepi Agostinis, par cure dal Istitût Ladin Furlan ‘Pre Checo Placerean’. 142 paginis, cun doi preambui, cuatri cjapitui, une bibliografie e une tabele dai nons. Nol à presit di cuviertine. MA CE ISAL DENTRI, DI [...]
Faliscjis, Storiis di fûc e di fum di Cristina Noacco CE LIBRI ISAL? Un libri jessût intal 2019, pe cjase editore Kappa Vu, 232 paginis, vincjevot contis furlanis cu la traduzion par talian, inricjidis cun sîs bielis ilustrazions, € 15,00. MA CE ISAL DENTRI, DI PRECÎS? Contis curtis (la plui lungje e à cinc paginis) che a si vierzin cuntun [...]
Il numar 1089 – Cronachis di Saveri Sengar di Franco Marchetta CE LIBRI ISAL? Al è il libri che al à vinçût il 32sim Premi San Simon, tal 2011, lunc 99 pagjinis (15€). MA CE ISAL DENTRI, DI PRECÎS? A spiâ che il numar 1089 dal titul al à a cefâ cun Garibaldi al ven di pensâ che al sedi [...]


c: text/html

text:
«Si passave framieç di doi tendons ros e fruiâts, par rivâ intune stanzie scure, che e odorave di cjalin. La agane, poiade su la taule, e jere gjavade fûr di un scubulot di fier plen di brucjis e di saldaduris. E veve la forme di un bust di femine, dulà che cjâf e braçs a jerin berdeis di fii colorâts e transistors che a sflandoravin di lûs celestine».
Ma no je propit une agane, e je une cyberagane, la tecnologjie e à lis sôs esigjencis e ancje il Friûl al scuen adatâsi. E alore, se a un i capitin in man un cutuardis contis che in cualchi maniere a àn ce fâ cu la storie de sô famee, a cui puedial domandâi se a son veris o se a son inventadis? A une agane mecaniche, une strie dal dì di vuê. E in spiete di savê la sô rispueste, intant leìnlis chestis contis.
Nus fevelin di robis di une volte, di robis di cumò, di robis che a àn ancjemò di vignî. Nus insegnin ce che a son l’ardielut, il sclopit, i urtiçons, il grisolò. A contin di vencui che a nassin di brutis depressions, judadis de tristerie de int, di fantasimis che no fasin mâl, di massancs dismenteâts dentri intun morâr di une gjenerazion a di chê altre, di peraulis in crôs che, salacor, a previodin i disastris dal futûr, di frutins muarts fotografâts, di punturis che, par fâlis, il miedi al clame dongje ancje il plevan (cuissà parcè?), di pes che a mandin lûs (che no sedin creaturis dal diaul?), di acuilis, di liparis. Une cjalade, cui voi di cumò, sul mont di une volte, simpri sospindût jenfri storie, imagjinazion e crodincis fantastichis. E, sicu che al dîs Carli Pup inte postfazion, nol è nancje tant impuartant di savê dulà che e finìs la veretât e dulà che e scomence la fantasie. La conte salacor plui tragjiche, Regjine, costruide suntun scheme che al fâs pensâ ae tragjedie greghe, no à propit bisugne di spiegazions ni di esams di veretât storiche.
Biele prove cheste di Serafini, che za al à un puest di gale intes letaris furlanis, par vie de invenzion di Contecurte, strument moderni e svelt par ducj chei che àn voie di scrivi e ancje di lei furlan. Mi reste dome une domande: isal ancjemò in Friûl, in dì di vuê, cualchi frut che al fevele par furlan? Parcè cheste domande? Cjalait a pagjine 91.
Raffaele Serafini, Contis di famee, Kappa Vu, Udin 2014
di LAURIN ZUAN NARDIN
I LIBRIS SIMPRI BOGNS. Une cjalade, cui voi di cumò, sul mont di une volte............
«Si passave framieç di doi tendons ros e fruiâts, par rivâ intune stanzie scure, che e odorave di cjalin. La agane, poiade su la taule, e jere gjavade fûr di un scubulot di fier plen di brucjis e di saldaduris. E veve la forme di un bust di femine, dulà che cjâf e braçs a jerin berdeis di fii colorâts e transistors che a sflandoravin di lûs celestine».

robotstxt: allowed

filter: keep


text:
Grandis ocasions di cressite in gracie
di tancj ospits internazionâi, ma si domandìno
mai trop “furlanis” che a son chestis manifestazions?
Di Istât il Friûl al è plen di festivai e di rassegnis di culture, spetacui e art. Nus puartin achì il mont e par fortune a son sioris di grandis ocasions di cressite in gracie di tancj ospits internazionâi: ma si domandìno mai trop “furlanis” che a son chestis manifestazions?
Par misurâ la atenzion al Friûl si à di partî dal plui “cosmopolitic” dai festivai nostrans, ven a stâi Pordenonelegge (program complet su www.pordenonelegge.it), che chest an al dediche la sô viertidure e un altri event di pueste ae opare di Pierluigi Cappello, il plui grant poete furlan mancjât l’an passât a 50 agns di etât. La scree dal Festival e sarà dedicade ae presentazion dal volum de opare complete dal poete di Scluse, che Rizzoli al à decidût di publicâ (miercus ai 19 di Setembar, aes 6 e mieze sot sere, al Teatri Verdi).
Inte prime zornade dal festival un altri apontament dedicât a un grant furlan: Pier Paolo Pasolini (miercus ai 19 di Setembar, aes 11 e mieze di matine, a Palaç Montreâl Mantiche). Al vignarà presentât il catalic de sô biblioteche personâl (di 3 mil libris) metût dongje dal Gabinetto Viesseux, un mieç fondamentâl par jentrâ intal so procès creatîf scuvierzint i tescj che al consultave e che i coventavin di ispirazion. Un spazi cun Giosuè Chiaradia e Enos Costantini al sarà dedicât ae alimentazion tradizionâl in Friûl (domenie ai 23 di Setembar, aes 4 dopomisdì, a Palaç Klefisch); un incuintri al sarà riservât ancje a savôrs e plasês dal Friûl-Vignesie Julie (sabide ai 22 di Setembar, aes 6 sot sere, a Palaç Klefisch). Un focus al coventarà ancje a fevelâ di Antonia Klugmann, in jurie a Masterchef 2018 (sabide ai 22 di Setembar, a misdì, al Capitol). Spazis limitâts pai nestris scritôrs: Paolo Maurensig al presentarà “Il diavolo nel cassetto”, Enrico Galiano “Tutta la vita che vuoi” e, pe prime volte, a saran publicadis “Le scritture d’arte di Amedeo Giacomini”, tamesadis di Caterina Furlan, Alessandro Del Puppo e Gianmario Villalta. Moments di discussion cun Antonella Sbuelz, Pieluigi Porazzi, Ilaria Tuti. Pôc spazi pe lenghe furlane: ma no je la prime volte… L’unic autôr che al varà la fortune di vê un apontament di pueste al è il brâf Giacomo Vit che al à insuazât 40 agns di ativitât poetiche intun gnûf libri, la antologjie Vos dal grumal di aria (miercus ai 19 di Setembar, aes 9 di sere, li de Loze dal Municipi).
Par cjatâ atenzion ae marilenghe e ae culture furlane si à di spostâsi ai Colonos di Vilecjaze, dulà che di 27 agns Avostanis al met dongje ce che di plui interessant al bol inte cite dai nestris artiscj e inteletuâi. La edizion di chest an e je dedicade a Cappello, che 13 agns indaûr propit alì al veve metût adun 22 poetis intune maratone poetiche che e je deventade un libri: “I colôrs da lis vôs”, un volum che Federico Rossi al à volût cun fuarce tornâ a publicâ. Intal calendari di Avostanis al è stât puest pai 20 agns di cariere di Dj Tubet, pai 25 de fondazion dal Grup Majakovskij (e di gnûf e torne in prin plan la figure di Giacomo Vit) e pe conference dal professôr Franc Fari su “Identitât e violence”. Interessant l’apontament, aromai deventât canonic, cun “Provis viertis di culture furlane”, cun protagoniscj chest an Tullio Avoledo, che al à presentât bocons dal so lavôr li che al imagjine il Friûl di doman (“Furland”, che al jessarà in Otubar par Chiarelettere), Marco D’Agostini e Flavio Pressacco (che a vuelin ricostruî in video la glesie mari di Aquilee), Stefano Giacomuzzi e Giulio Venier (che a àn pensât un viaç di 6 mil chilometris di Pocis di Verzegnis fin a Samarcanda, che al deventarà un film par furlan), Alessandro Monsutti e Stefano Morandini (che a tamesaran la percezion antropologjiche dal nestri confin cu la Slovenie), Alessio Screm e Matteo Venier.
Il gnuf Mittelfest, curât di Haris Pasovic, al à fat spazi a doi progjets (“Ragazzi del ‘99” e “Inzirli”) cul test par furlan scrit di Angelo Floramo. La anime furlane dal prin progjet e je dut câs chê dal mestri Valter Sivilotti, che i à dedicât timp e fuarce no comuns. Il secont al vîf ancje de recitazion di Fabiano Fantini, che e je alc e ce. Biele ancje la interpretazion di Debussy curade dai musiciscj dal Tartini di Triest e dal Tomadini di Udin.
Tante atenzion a interpretis furlans di manifestazions tant che “Piccolo Festival” e “Nei suoni dei luoghi”. E ancje “Udin&Jazz” al à dedicât un tribût a Stefano Amerio che cul so studi di regjistrazion Artesuono al è deventât un pont di riferiment pe musiche di cualitât a nivel internazionâl. Come Glauco Venier, che cul Norma Winstone Quartet al à incjantât il public dal Festival cun “Music for Films”. In sumis, tai festivai furlans il Friûl al è: baste cirîlu ben… ❚
Walter Tomada
Tai festivai dal teritori il Friûl al è: baste cirîlu ben…............
Grandis ocasions di cressite in gracie


text:
Storie
Il non al ven di “mans”, i grancj terens che i consui romans a davin ai soldâts plui valorôs. Forsit un di chescj al jere Flaminus, e di chi Flumignan (forsit il stes Caio Flaminius, gjenerâl, tribun de plebe tal 232 a.C. e consul 9 agns dopo) ancje se in tancj a crodin ae derivazion di flumen, stant che pôc lontan al passe il Cormôr.
“Intal mans” dut câs, al à di sedi stât ripetût cetantis voltis, tant che, pôc ae volte, ducj a àn scomençât a clamâ Talmassons chel paîs vignût sù intune zone prolifiche, siore di aghe e dongje di une vie antighe come la Stradalte, pavimentade dai Romans cul non di vie Postumie. Dilunc de strade a son stadis scuviertis dôs necropolis, une a incinerazion e une a inumazion, intant che un piçul insediament al è vignût fûr dongje de gleseute cimiteriâl di San Silviestri.
Bondance di aghe, si diseve, cun di fat a Flambri al nas il Stele e za chest al mostre la impuartance de tierce frazion, la plui impuartante storichementri, tant che e metarà in ombre fin dal inizi chel che daspò al diventarà il cjâf lûc. Par vie che di “Plebs Flambri” si fevele fint dal 1126 intun diplome dal Cjapitul di Aquilee e al torne a comparî tal 1258 cuant che Corrado e Rodolfo di Savorgnan a trasferissin al patriarcje Gregorio di Montelongo il cjistiel di Flambri e la vile d’Isernic, chel che cumò al è Flambruç tal comun di Rivignan. Flambri e jere une “plêf matriç”, o ben e veve il dirit di creânt di gnovis tes tieris di colonizâ, forsit chês a nord de linie des risultivis.
Talmassons, come Bertiûl, al jere sot di chê plêf e al podè distacâsi dome tal 1339, cuant che il paîs al fo dât a Corardo Bojani, nobil di Cividât. Al jere Flambri duncje che al comandave e al viveve protezût di une “cortine” dongje de glesie di Sante Marie anunziade fint al 1346 cuant che e fo sdrumade, invezit Talmassons, come ducj i paîs de zone, al fo vitime des invasions turchis; la plui grivie e fo chê dal 1477 che e scancelà par simpri l’abitât di Sanvidot. Al è curiôs ricuardâ che, no cate la distruzion, la comunitât e le indevant fint al 1806 cun assembleis periodichis dai abitants pe aministrazion de glesie di Sant Antoni (che e je inmò) e de confraternite dongje.
La impuartance di Flambri e je inmò testemoneade dai toponims: e je une piçule vie Dolè, te frazion, che e à une grande impuartance storiche. E je la contrazion dal toponim vie d’Aulee, pal sigûr vie Aquilee, o ben la strade che, partint di Flambri, e puartave tal centri plui fuart de epoche romane. Lis vicendis storichis a puartarin a Flambri (che al jere sot il teritori di Belgrât), prime ai patriarcjis di Aquilee, cul at di donazion di pape Alessandri III dal 1174, duncje ae Contee di Gurize tal 1258 fin che la muart cence eredis di Leonart, ultin cont, tal an 1500, al permetè al imperadôr Massimilian de Austrie di cjapânt dentri lis tieris, no cate lis protestis de Republiche Serenissime che intant e veve cjapât il puest dal Patriarcjât. Vignesie e varà di spietâ pôc, il 1512, par vê la contee di Belgrât e duncje ancje Flambri che al vignarà donât ae famee Savorgnan pai servizis dâts in particolâr te difese di Osôf cuintri dal cont Frangipane aleât cu la Austrie.
A Flambri i Savorgnan, oltri a tornâ a fâ sù la cortine di difese sdrumade tal 1346, a trasformin la vile che e je inmò intun lûc di bombâs, deliziis, cunvignis e ghiringhei. Dal so puarton e partìs inmò vuê une strade, ancje se pôc doprade, che e rivave drete fint a Udin. Tal 1797 al ven firmât il tratât di Cjampfuarmit e Talmassons al va sot de Austrie, dulà che al reste fint al 1866 cuant che il teritori al devente talian. L’ultin grant fat storic al ven, inmò a Flambri, ae fin di Otubar dal 1917: par protezi la ritirade des trupis talianis daspò de disfate di Cjaurêt, dongje de glesie di Sant Zuan su la Napoleoniche, si imole un repart intîr di granadîrs di Sardegne comandâts dal colonel Emidio Spinucci, e e je stade dedicade sedi la vie che de glesie e va tal paîs sedi la vecje scuele elementâr.
La ultime domenie di Otubar, ogni an, i granadîrs a fasin culì une cerimonie comemorative. Tai ultins doi secui, gjoldint de trancuilitât, Talmassons al à burît fûr cualchidun dai plui impuartants inzens furlans, comprindûts doi vêrs erois ancje se in cjamps diferents.
Valentino Cossio al fo tra i Mîl daûr di Giuseppe Garibaldi che a lerin di Quarto a Volturno tal 1860, Annibale Frossi al fasè part de scuadre di balon dôs voltis campion dal mont tal 1934 e tal 1938 e al fo cjapitani di chê che e vincè la medaie di aur tes Olimpiadis di Berlin dal 1936. Altris nons a viverin culì: Pacifico Valussi, om di tancj interès, politic, patriot cun Daniele Manin te difese di Vignesie e precursôr dal gjornalisim furlan, pari Cornelio Fabbro, un dai plui impuartants filosofs e teolics dal Nûfcent e, parcè no, ancje Giacomo Bonutti, figure popolâr une vore famose pe sô vivacitât di spirit passât ae storie cul non di Jacum dai Geis.


text:
Il gno bisavon, nassût ancjemò sot de Austrie di Francesc Josef, al à simpri fevelât braurôs des decorazions di onôr cjapadis dilunc la sô partignince al cuarp dai Vigjii dal Fûc volontaris. Cheste tradizion todescje e austriache, si è mantignude fin vuê in Slovenie e ancje in chês altris regjons che a jerin tal vieri imperi. Vuê, in dute la Austrie plui di 300 mil oms e feminis si cjatin tes riis di cheste organizazion. Ancje intai paîs austriacs plui piçui, tant che tal gno che al à sîscent abitants, e je une unitât cun dut il necessari. Par chest motîf, i abitants a inmanein diviersis azions par tirâ dongje i bêçs, par fâ sù une cjase gnove, par comprâ machinis; e plui che obligatorie e je la fieste che si organize almancul une volte ad an: dispès al è propit chest l’event culturâl plui impuartant. Si cjapin sù bielis sumis, se al covente ancje plui voltis ad an. E je forsit la organizazion volontarie plui visibile e plui cognossude, cussì nol è nuie di strani che la plui biele cjase dongje de glesie al sedi propit l’edifici dai pompîrs. Chescj cuarps, dulà che ducj i membris a lavorin sore nuie e libars, a son l’element plui impuartant, massime tai paîs dispartâts, par garantî la sigurece de int. La lôr fondazion e va indaûr ai agns Sessante dal Votcent: la prime associazion (Freiwillige Bürgerwehr) sul teritori Austroongjarês e fo implantade za tal lontan 1851 dal uficiâl in pension Ferdinand Leitenberger, a Reichstadt (vuê e je la localitât ceche di Zákupy); sîs agns daspò, tal 1857, e fo metude sù sul teritori de Austrie di vuê, a Innsbruck.
Tal principi a jerin lis associazions di gjinastiche che a jerin istruidis a batisi cuintri il fûc. I ecuipagjaments di chel timp no jerin automatizâts: par metiju in funzion al bisugnave vê avonde fuarce tai muscui.
La idee di volontariât e gjoldeve di simpri plui popolaritât: za tal 1900 o contizavin in Austrie 2.677 cuarps volontaris (vuê a son 4.527), però dome sîs unitâts professionistis che a operavin intai cjâf lûcs. Interessant che za tal 1685 a vevin impastanât une difese cuintri il fûc cun cuatri Feuerknechte professioniscj: chei a jerin i prins Vigjii dal fûc professioniscj dal mont.
Janez Erat
TERITORI – AUSTRIE. I pompîrs volontaris: l’element plui impuartant par garantî la sigurece de int ancje tai paisuts dispartâts............
Il gno bisavon, nassût ancjemò sot de Austrie di Francesc Josef, al à simpri fevelât braurôs des decorazions di onôr cjapadis dilunc la sô partignince al cuarp dai Vigjii dal Fûc volontaris. Cheste tradizion todescje e austriache, si è mantignude fin vuê in Slovenie e ancje in chês altris regjons che a jerin tal vieri imperi. Vuê, in dute la Austrie plui di 300 mil oms e feminis si cjatin tes riis di cheste organizazion. Ancje intai paîs austriacs plui piçui, tant che tal gno che al à sîscent abitants, e je une unitât cun dut il necessari. Par chest motîf, i abitants a inmanein diviersis azions par tirâ dongje i bêçs, par fâ sù une cjase gnove, par comprâ machinis; e plui che obligatorie e je la fieste che si organize almancul une volte ad an: dispès al è propit chest l’event culturâl plui impuartant. Si cjapin sù bielis sumis, se al covente ancje plui voltis ad an. E je forsit la organizazion volontarie plui visibile e plui cognossude, cussì nol è nuie di strani che la plui biele cjase dongje de glesie al sedi propit l’edifici dai pompîrs. Chescj cuarps, dulà che ducj i membris a lavorin sore nuie e libars, a son l’element plui impuartant, massime tai paîs dispartâts, par garantî la sigurece de int. La lôr fondazion e va indaûr ai agns Sessante dal Votcent: la prime associazion (Freiwillige Bürgerwehr) sul teritori Austroongjarês e fo implantade za tal lontan 1851 dal uficiâl in pension Ferdinand Leitenberger, a Reichstadt (vuê e je la localitât ceche di Zákupy); sîs agns daspò, tal 1857, e fo metude sù sul teritori de Austrie di vuê, a Innsbruck.


text:
Secont plan
Si che al è di un pôc masse timp ch’a trascuri chest blog o lu met in vore cun tune conte curte curte, voltade dal talian, chê cjacare di muart che cjaminin 🙂
SECONT PLAN
Cumò mi distiri, poiant il cjâf sul tapetut rodolât. Ogni tant, ingobît par no tocjâ i sanitaris, o rivi ancje a durmî, ancje se la femine a son setemanis ch’a rugne e grate la puarte. Podopo mi alci e voi a bevi.
Vierzint l’armarut daûr dal spieli e viôt simpri chês scritis: Silhouette, GomGel, Infasil. Purtrop dome la tele che cuvierzeve il water e si podeve mangjâ, e lu ai za fat.
Provi a vierzi il barcon, ma in strade a viôt dome muarts, ch’a cjalin par su.
Ce pussibilitât varessio, a butâmi? Miôr lassâ stâ. Mi senti sul tapon sierât e mi cjali il braç, cirint framieç i pei un tocut bon, par taiâ un’altre striche.


text:
Di chest mês il nestri mensîl al à un gnûf diretôr.
Si è concludût di fat l’impegn bienâl che Erika Adami si jere cjapade e che cun autorevolece impuartante e à puartât indevant intun moment di trasformazions profondis pal Friûl e la Regjon.
A sucedii al è stât clamât il gjornalist Walter Tomada, figure di inteletuâl ben cognossude intal mont de informazion e de culture furlane.
Dopo il diplome al liceu Marinelli, si è laureât in Letaris Modernis ae Universitât di Triest. Cumò al è docent ae ITCG pre Bepo Marchet di Glemone. Espert di didatiche pe lenghe furlane e in particolâr de formazion dai insegnants, al è stât ancje cjâf ufici stampe dal Comun di Udin cul sindic Cecot e al à curât la publicazion di tantis oparis storichis, in particolâr dedicadis al Tarcintin. Propit a Tarcint al à cjase e al è ancje conseîr comunâl.
Dopo il diplome al liceu Marinelli, si è laureât in Letaris Modernis ae Universitât di Triest. Cumò al è docent ae ITCG pre Bepo Marchet di Glemone. Espert di didatiche pe lenghe furlane e in particolâr de formazion dai insegnants, al è stât ancje cjâf ufici stampe dal Comun di Udin cul sindic Cecot e al à curât la publicazion di tantis oparis storichis, in particolâr dedicadis al Tarcintin. Propit a Tarcint al à cjase e al è ancje conseîr comunâl.
Al è stât il prin a condusi un talk show televisîf dal dut in furlan suntune emitente locâl, e di agns al ten une rubriche bimensîl su la riviste Il Friuli. Di resinte al è ancje colaboradôr dal Messaggero Veneto intal setôr Culture.
«A Erika i va dut il nestri agrât – al à dit Andree Valcic, president de Clape di Culture Patrie dal Friûl editore dal nestri mensîl, la uniche publicazion scrite dal dut in furlan- che e à savût slargjâ il public di letôrs e fâ dal gjornâl un pont di riferiment pes bataiis ambientalistis resintis in Friûl».
«Cun Walter– al è lât indevant Valcic– za o vin un rapuart lunc di spirt autonomist comun e cun lui o sin sigûrs che o assistarìn a un altri procès di integrazion tra i contignûts storics de riviste e la realtât di cumò. Sot de sô direzion a vignaran sù ducj chei aspiets che cun simpri plui grande fuarce e intensitât a metin dongje la societât furlane, sotlineant la voie di riscat in timps dal sigûr no facii pal Friûl dut”.
«A Erika i va dut il nestri agrât – al à dit Andree Valcic, president de Clape di Culture Patrie dal Friûl editore dal nestri mensîl, la uniche publicazion scrite dal dut in furlan- che e à savût slargjâ il public di letôrs e fâ dal gjornâl un pont di riferiment pes bataiis ambientalistis resintis in Friûl».
«Cun Walter– al è lât indevant Valcic– za o vin un rapuart lunc di spirt autonomist comun e cun lui o sin sigûrs che o assistarìn a un altri procès di integrazion tra i contignûts storics de riviste e la realtât di cumò. Sot de sô direzion a vignaran sù ducj chei aspiets che cun simpri plui grande fuarce e intensitât a metin dongje la societât furlane, sotlineant la voie di riscat in timps dal sigûr no facii pal Friûl dut”.


text:
Vuere frêde
Cun le espresion veure frêde si intint le cuintriposizion ideologiche politiche e militâr vigude a creâsi âtor dal 1947 e restade d'atualitât fin al 1989, cuant il Mûr di Berlin al cole, jenfri i doi pâis che vevin vinçût le Seconde vuere mondiâl : i Stâts Unîts di Americhe e le Union Sovietiche .
Cheste espresion ven doprade par la prime volte dal scritôr George Orwell in tal 1945 , intun artícul publica tal jornal inglês Tribune , indulâ al ipotizave un mont minaçât dal pericul de bombe atomiche
Chest periodo ven clamât cuasi par vie de fuerte tension jenfri lis dos potencis, ma che no cuartará a une vuere vere.
Jenfri i dôi paîs jerin za fuartis diferencis politichis e ideologichis : da une bande i Stâts Unîts di Americhe e i paîs de e le NATO fondas sul capitalisim e il libar marcjât cun une monede fuarte , di che atre bande l'Union Sovietiche e i paîs dal Pat di Varsavie, paîs socialisç caraterizâs da une fuarte presince statâl , con une economie in fuarte cressite e cuntun esercît potent.
Lis fais pui critichis di chest periodo di fuerte tension forin dôi: il prin, comprindût jenfri i ains cincuante e sessante , il secont atôt le prime metatesi dai aigns otante. La fin di chest periodo ven sancide cun la colade dal Mûr di Berlin (9 novembar 1989) e le dissoluzion de Union Sovietiche (26 dicembar 1991).
Le Veuve frêde in Friûl[cambie | modifiche il codiç]
Fin dal finiment de Seconde Vuere Mondiâl tal Friûl e in te Vígnese Julie si sintin i efiets dai resultâts di chieste vuere. Tal mês di mai dal 1945, Triest ven ocupade dai partigiani jugoslâfs fin al mês di zuign dal 1945.
A scomença da chest periodo, il Friûl al devente la frontiere di une linee che scomençave de Polonie , passave par la Gjermanie dividude in doi dal mûr di Berlin e rivale fin te Turchie. l'Italie , jentrade te Aleance atlantiche dongje dai Stâts Units di Americhe met a protezion dai cunfins doi tiarç dal esercît. Le masime espresiôn di cheste presince e fò la creazion di specialitâts come la "Fantarie di Arêst" e i "Alpins di Arêst" cun compîs specifics di "fermâde" dal nemî.
Dôs generazions di soldâts talians son sucedûts a vuardie dai cunfins
Chest nivel di alerte al è divignût pericolôs nome une volte in tal 1953, cuant che semeave che l'esercît jugoslâf ves progjetât une invasion. Daspo dal 1991 , il numar dai soldâts talians ven ridusût.


text:
Il prin di Otubar stât a son colâts juste i setante agns che al è muart Achîl Telin (par talian, Achille Tellini), naturalist, gjeolic, folclorist, esperantist, sagjist, docent a Rome, ma soredut grant sostenidôr de idee di une Patrie Ladine comune di Cuere a Gurize, o sei di une Patrie che e varès vût di cjapâ adun i ladins rumançs dal Cjanton svuizar dai Grisons, chei de Ladinie des Dolomitis e chei dal Friûl. Une utopie che e à daspò cjatât prudêi in furlaniscj tant che Felix Marchi, Josef Marchet, Dino Virgili, Etalrêt Pascul, Riedo Puppo, Celso Macor, Zuanfranc D’Aronco e soredut Agnul M. Pitane.
Achille Tellini al nas a Udin tal 1866 e al mûr simpri tal cjâf lûc de Furlanie tal 1938. Om di inzegn e di grande inteligjence, al è il fondadôr dal Circul speleologjic furlan (1897). Al à al so atîf un grant numar di publicazions sientifichis. Tra lis altris cjossis al scrivè di morfologjie, su lis aghis che a scorin sot tiere e sul clime des Alps di soreli jevât; al prontà une cjarte gjeologjiche di Rome. Si interessà po al esperant, deventant un cultôr e un propagandist di cheste lenghe francje internazionâl; in fin si passionà, cun fede di apuestul, di culture, di lenghe e di tradizions dal Friûl. Chest so impegn al puartà, dal 1919 al ‘23, ae publicazion in autografie di Il tesaur de lenghe furlane, un racolte di 826 pagjinis dulà che o cjatìn dentri la plui ricje racolte di vilotis furlanis che si cognossi: Spieli de anime furlane o leterature popolar tradizional de Çarne e dal Friul, racolte integrade plui indenant cuntune Zonte a lis vilotis.
Dut câs, dal pont di viste politic culturâl la opare plui significative e je La Patrie ladine. Riviste pal Friul, Çarne, Dolomitis dal Adis e Canton Grison (288 pagjinis, in part a stampe, publicadis a scomençâ dal mês di Mai dal 1921), dulà che al propon il so grant insium dal ricognossiment de dignitât de lenghe furlane, dal ûs de bandiere ladine (che e je celeste, verde e blancje), e dal tornâ a meti sù il Patriarcjât di Aquilee sicu model par un stât furlan indipendent. Inmò, dal 1929 al 1933 al publicà la riviste Archivis de leterature furlane antighe e moderne. Tal inovâl dai cincuante agns de sô muart, la Union Scritôrs Furlans e à poiade une lapide su la façade de cjase, di Udin, dulà che al è nassût. Parsore si pues lei: In ta chest lûc al è nassût Achille Tellini, sienziât, campion di furlanetât, profete dal risuriment dal Friûl e de Patrie ladine.
Al merte inmò sclarît che i agns che Achille Tellini si cjatà a davuelzi la so azion politiche e culturâl a jerin chei no facii dal fassisim e dal nazionalisim plui afanôs. Si pues cussì imagjinâ che ce che lui al scriveve e al diseve a jerin consideradis cjossis fûr dal vade, si cjatà cussì, prin aviersât in maniere ferbinte, po, ancje par vie che al jere indenant cu la etât, si cambià tatiche e si scomençà a meti fûr la vôs che al jere un che nol jere just cul cjâf. Naturalmentri al jere dut fals, ma intant il nestri patriot si cjatà simpri plui isolât, anzit dibot di bessôl.
Par chel che al inten i rapuarts interladins, ven a stâi jenfri i diviers grups ladins, ce che al veve semenât Telin al scomençà a butulâ daspò la fin de vuere. Si sa, almancul di ce che al contave Riedo Puppo, de presince di scritôrs dal grup di Risultive a cunvignis ladins intes Dolomitis. Cundut achel un impuartant pas indenant al vignì fat daspò il taramot dal 1976, soredut par mert di Agnul M. Pitane (1930-2005) e di Lois Craffonara. Agnul, scritôr e poete furlan di Sedean di Codroip, che al viveve e al lavorave in Svuizare, al ve venti vie mût di intiessi rapuarts di amistât e di colaborazion cun scritôrs rumançs e cu lis istituzions ladinis come la Lia Rumantscha.
Fondamentâl su chest cont la sô colaborazion cul sagjist Werner Catrina, autôr dal saç I Retoromanci oggi – Grigioni, Dolomiti, Friuli. Agnul, juste apont, al curà la part che e rivuardave il Friûl. Impen Lois Craffonara, ladin de Val Badie, al è stât il fondadôr (tal 1977) e par passe cuindis agns diretôr dal Istitût Ladin Micurà de Rü, che al è logât a Sant Martin de Tor in Val Badie. In cheste sô vieste, al coinvolzè simpri il Friûl e i scritôrs furlans intes iniziativis dal Istitût che al rezeve. La testemoneance di cheste sô fuarte volontât di prudêl dai rapuarts tra i grups ladins le cjatin inte antologjie che al à curade e po publicade tal 2003: Flus Leterares dl Grijun y dl Friûl – Poesies tla traduzion de Lois Craffonara, dulà che si cjate dentri poesiis di autôrs dal Friûl e dai Grisons, voltadis tal ladins dolomitan di Craffonara. Cheste e je pardabon une opare fondamentâl, penze 463 pagjinis.
Rivant ai agns plui resints, no podin no vê iniment la “Fieste Ladine dal Friûl” di Sant Denêl. Une iniziative ancje cheste che e smire a clamâ adun i ladins dal Friûl, des Dolomitis e dal Grison. Rivade ae cuarte edizion, cheste fieste e je nassude soredut par mert dal assessôr M. Grazia Lanzoni, dal sindic Pascolini e dal diretôr de Biblioteche Guarneriane dot. Carlo Venuti. Al è dabon di sperâ che e puedi lâ indenant, ancje se a ‘nd è plui di cualchi preocupazion sun chest cont. Par esempli, chest an ae fieste indi vin viodûts pôcs di sorestants. Inmò, inte vierte cu ven si davuelzaran lis votazion comunâls, cussì al ven di domandâsi se cui che al sarà clamât a rezi il comun di Sant Denêl al varà cûr di puartâ indenant cheste biele esperience. Sperìn propite di sì, magari dedicant la cuinte fieste dal 2009 al studi de figure e de opare di Achille Tellini.
Renzo Balzan – dean de Union Scritôrs Furlans, diretôr di “Ladins dal Friûl”
L’EDITORIÂL – Achille Tellini e i rapuarts interladins............
Il prin di Otubar stât a son colâts juste i setante agns che al è muart Achîl Telin (par talian, Achille Tellini), naturalist, gjeolic, folclorist, esperantist, sagjist, docent a Rome, ma soredut grant sostenidôr de idee di une Patrie Ladine comune di Cuere a Gurize, o sei di une Patrie che e varès vût di cjapâ adun i ladins rumançs dal Cjanton svuizar dai Grisons, chei de Ladinie des Dolomitis e chei dal Friûl. Une utopie che e à daspò cjatât prudêi in furlaniscj tant che Felix Marchi, Josef Marchet, Dino Virgili, Etalrêt Pascul, Riedo Puppo, Celso Macor, Zuanfranc D’Aronco e soredut Agnul M. Pitane.


text:
Ambulatori di medisine dai viazadôrs
II viaçs a ufrissin la ocasion di esperiencis inmagantis e di no podê dismenteâ. In ogni câs, a esponin ancje a pericui infetîfs no indiferents par frecuence e cualchi volte par gravitât; la plui part di chescj pericui e pues jessi ridusude in maniere sensibile cuntune buine preparazion dal viaç stes, cuntun compuartament resonevul e prudent, cu la aplicazion di misuris preventivis semplicis. I viazadôrs a puedin cjapâsi cure de proprie salût cognossint i pericui e informantsi su lis misuris par protezisi tai ambulatoris di medisine dai viazadôrs.
In chest ambulatori al è pussibil:
• otignî lis informazions necessariis su lis misuris di profilassi individuâl;
• fâsi fâ lis vacinis internazionâls obligatoriis e racomandadis;
• fâsi prescrivi i farmacs pe prevenzion dai pericui infetîfs potenziâi (tant che la malarie e la dissentarie dal viazadôr).
Il pericul di esposizion aes malatiis al è, di fat, determinât di tancj fatôrs: de etât e de salût di ogni viazadôr, des cundizions fisiologjichis, de destinazion precise dal viaç e dal itinerari (regjon visitade, se e je rurâl o urbane), dal lozament, dal motîf, de durade e dal gjenar di viaç (organizât o no). Lis informazions di caratar sanitari a varessin di jessi domandadis cun anticip suficient a vê lis vacinis necessariis (almancul un mês, in ciertis situazions particolârs ancje fin a trê - sîs mês prime). Une consultazion preventive, invezit di prospetâ pericui di vê pôre, e podarà contribuî a fâ plui plasevul il vuestri viaç.
Par acedi al ambulatori di Medisine dai Viazadôrs al baste prenotâ une visite tal ambulatori di Sanitât Publiche al call center regjonâl (0434 223522) indicant la sede di:
torne sù
• GLEMONE: Ambulatori di Sanitât publiche tal Ospedâl locâl
• TUMIEÇ: Ambulatori di Sanitât publiche tal Ospedâl locâl
• SANT DENÊL: Ambulatori di Sanitât publiche tal Ospedâl locâl
• CODROIP: Ambulatori di Sanitât publiche tal Distret locâl
"Se parto per…”
“Se parto per…”e je une vuide che e permet a ducj i citadins iscrits e a cjame dal Servizi Sanitari Nazionâl di vê informazions sul dirit o mancul ae assistence sanitarie dilunc di une permanence intun cualsisedi paîs dal mont.
In particolâr, e permet di vê informazions su cemût otignî la assistence sanitarie intun cualsisedi paîs dal mont, a cui indreçâsi, cemût domandâ eventuâi rimbors.
- "Se parto per…” (il link al vierç une gnove barconete)


text:
6,00 € 4,00 €
… E ALTRIS ZÛCS ENIGMISTICS
a cura di / par cure di ALESSANDRA KERSEVAN e GIULIANO VELLISCIG
Un imprest didatic par imparà zuiant. Il prin numar al è pai fruts, il secont pai frutats de scuole medie, ma ancje gjoldibii e plasevui pai grants. Il tierç numar par ducj.
Imparare giocando. Il primo numero è dedicato alle scuole elementari, il secondo ai ragazzi delle medie. Entrambi sono piacevoli e divertenti anche per i grandi. Il terzo numero è per tutti.
E à colaborât: Francesca Gregoricchio
Dissens pai zûcs di Francesca Gregoricchio e Paola D’Elia
Dissen de cuvierte e impagjinazion: Paola D’Elia
Revision pe grafie uficiâl: Elena Pecile (Sportel pe lenghe furlane dal Comun di Tavagnà) e Donato Toffoli
Esaurito
Il progjet di cheste publicazion, tacât cu la edizion pai fruts des scuelis primariis e po dopo des mediis, si siere cun chest librut indreçât ai grancj, che al met adun simpri la lenghe furlane e il zûc.
Un Mandi di cûr
Recensioni
Ancora non ci sono recensioni.
Ti potrebbe interessare…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
14,00 €
di CARLO TOLAZZI Savê che No dome modon e je une frase che si pues lei cul istès significât sei tacant di çampe sei…
Prodotti correlati
-
13,00 €
POESIE 1991-1995 di LEONARDO ZANIER Poesiis par furlan cun traduzion par talian. Une poesie che fevele, di animâi, di plantis, di cunfins, di ints,…
-
8,00 €
di FRANCESCA GREGORICCHIO Isal pussibil meti dongje une famee di int che no je nassude des stessis bandis, che no fevele la stesse lenghe…
-
15,00 €
STORIIS DI FÛC E DI FUM / STORIE DI FUOCO E DI FUMO di CRISTINA NOACCO Lizeris, ferbintis, dramatichis, zentîls. Lis conte la vôs…
-
15,00 €
di LUSSIA DI UANIS Lussia di Uanis, scritore e artiste, cu la storie dal farc Bepopalon e dal farcut so nevôt nus ufrìs une…
-
16,00 €
di ALESSANDRA KERSEVAN e GIANCARLO VELLISCIG Un lavôr zaromai “storic”, che al à compagnât gjenerazions di fruts furlans. Librut e CD a proponin cjançons e filastrocjis…
-
13,00 €
di RUDYARD KIPLING Traduzioni e illustrazioni / Traduzions e ilustrazions: FRANCESCA GREGORICCHIO Opare uniche tal so gjenar: lis plui bielis storiis di Kipling sui animâi…
-
12,00 €10,00 €
di RAFFAELE SERAFINI … une serie di storiis origjinâls e che si lein intun flât! A son storiis che a someis fatis par jessi…
-
8,00 €
di FRANCESCA GREGORICCHIO Dino al à doi fradis e une sûr, un nono e une none, dodis gjats e une cjice. Ma al à…
-
12,00 €
di STIEFIN MORAT Al è sucedût alc di brut a Udin e tal Friûl dal avignî. Une vore brut. No dal gjenar di chel…
-
8,00 €
di FRANCESCA GREGORICCHIO Un avocat e un grafic che a lavorin te stesse cjase, là che a vivin cuntun nono avilît e che nol…


text:
Une des impresis plui impuartantis dal setôr de edilizie in Slovenie e je la Kraški zidar (voltant il non par furlan al sarès «muredôr dal Cjars»). Nassude a Sežana tal Mai dal 1947, la societât e à in dì di vuê uns 500 impleâts, e tal 2008 pe prime volte e à passât cuote 100 milions di euros di faturât. Vie pai agns, Kraški zidar e à fat sù in dute la Slovenie edificis residenziâi, comerciâi, industriâi, albiercs ma ancje puints, stradis e autostradis; lavôrs fûr de Slovenie a son stâts puartâts indevant cuasi dome tai paîs de ex Jugoslavie. Cun di plui, di agnorums la societât e fâs di sponsor pe locâl scuadre di bale tal zei che cumò e zuie te seconde leghe nazionâl.
ALESSIO POTOCCO
TERITORIS – SLOVENIE. Une imprese in salût............
Une des impresis plui impuartantis dal setôr de edilizie in Slovenie e je la Kraški zidar (voltant il non par furlan al sarès «muredôr dal Cjars»). Nassude a Sežana tal Mai dal 1947, la societât e à in dì di vuê uns 500 impleâts, e tal 2008 pe prime volte e à passât cuote 100 milions di euros di faturât. Vie pai agns, Kraški zidar e à fat sù in dute la Slovenie edificis residenziâi, comerciâi, industriâi, albiercs ma ancje puints, stradis e autostradis; lavôrs fûr de Slovenie a son stâts puartâts indevant cuasi dome tai paîs de ex Jugoslavie. Cun di plui, di agnorums la societât e fâs di sponsor pe locâl scuadre di bale tal zei che cumò e zuie te seconde leghe nazionâl.


text:
Letaris di Zuan
Letaris di ZuanModifiche
Jentrade.
Lu scritôr di chestis letaris al è, par diviers aspiets dal lôr contignût, sigurementri Zuan. Ancje se la seconde a la tierce no ripuartin il so non, il gust inimitabil al è cence altri chel che o riscontrin intal so vanzeli.
Par cuant che al rivuarde la seconde, a 'ndi son diviersitâts di viodude rivuârt a la identificazion de "siore elete". La glesie catoliche a riten che puedi sei une glesie; altris invezit, pal fat che in chel timp Kyria ("Siore", in grêc) al jere ancje un non propri, a ritegnin che a fos direzude a une persone.
Lis trê letaris purpûr, a àn in comun une grande cualitât: a contribuirin a rinfuarçâ i prins cristians inte lôr lote cuintri lis infiltrazions dal "necuitôs".
Prime di Zuan.Modifiche
Zuan al jere l'apuestul predilet di Jesus e chest i permetè di capî a font il so mût di pensâ.
Par chest intai soi scrits al regne il teme dal amôr.
Zuan al cjacare de "ultime ore" e dal comparì di tancj "cuintricriscj" (1 Zuan 2:18)
La letare no jere direzude a une glesie in particolâr, ma a la intiere fradaie cristiane.
Contignût
A incite a cjaminâ inte lûs e no intai scurôrs spirituâi.
Al ven identificât Jesus Crist come "sacrifici propiziatori" par i pecjâts.
Al ven definît bausâr chel che al pretint di cognossi l'Idiu, ma nol osserve i soi comandaments.
Al consee di no amà lis robis dal mont.
Al definìs cuintricrist chel che al dinee che Jesus al è il Crist.
Cui che al pratiche il pecjât al à origjin dal Diaul.
A vegnin dâts conseis par amâsi un cun chel altri in union cun l'Idiu, parcè che "Idiu al è amôr" (1 Zuan 4:8)
Utilitât
I vêrs cristian a devin atignîsi al messaç che a vevin scoltât al inizi, fasint atenzion ai tancj "cuintricriscj" che a son nassûts.
Impuartant al è l'avertiment cuintri i plasès da cjâr, ven a stai il materialisim.
Nus fâs comprindi ancje trop grant che al è l'amôr dal Idiu intai nestri confronts, dantnus so Fi come salvazion.
Il nestri amôr al varès di jessi di che specie.
Seconde di ZuanModifiche
E je une letare curte, ma plene di significât.
Cheste letare no veve di vê il caratar gjenerâl come la prime, dât che a fo scrite a une persone o a une glesie.
Ancje cheste letare a fo scrite a rason dal assalt cuintri i mestris fals.
Contignût
A declare l'oblic di amâsi un cun chel altri e di atignîsi al insegnament dal Crist.
Ognidun che nol puarte chest insegnament al devi jessi ritignût "transfughe" e gomitât de comunitât.
Utilitât
Nus met in vuardie da chei che no si contentin de semplicitât dal messaç evangjelic, ma a vuelin speculâ parsore cun resons filosofichis, dome par sintîsi sorestants a chei altris, e par fâ chest a son propens ancje a dividi la congregazion.
Zuan al racomande di parâ fûr chescj personaçs par mantignî unide la glesie.
Tierce di ZuanModifiche
Letare direte a une persone in particolâr, Gaio.
Gaio al jere un non che intes Sacris Scrituris si riferìs forsi a cuatri personis e no savìn a cuâi di chescj Zuan a si rivolç.
O savìn par altri che al jere un so amì intim e Zuan i esprim preseament.
Contignût
Al ricuarde il mût di operâ di Gaio, racomandant di praticâ il bon acet e lis oparis buinis.
A Gaio, e partant ancje a no, i consee di jessi imitadôr di chel che al è ben.
Utilitât
Al mostre a chei che a cjapin la diretive cuale diligjence a devin vê par protezi la comunitât des influencis contaminadoris.
Al met in evidence come che e je impuartante la umiltât, il cjaminâ secont la veretât dal Idiu contignude inte so Peraule Scrite, il praticâ l'amôr e jessi gjenerôs.


text:
Noiâr
- Non furlan :Noiâr,o ben Neâr, Cocolâr
- Non sientific :Juglans regia
Il noiâr al è un arbul grant e cun fueis che a colin di Autun, i noiârs a àn i ramaçs taronts o ben discompagnâts e la scusse dal tronc riade e gropolose. In Friûl a vegnin sù sedi tal plan che in mont, dulà che si pues cjatâju ancje insalvadeâts tai boscs. La altece dal Juglans regia (plante de famee des Juglandacee) e je dispès maiôr di cincuante metros. Lis fueis,dal carateristic bulôr, a àn la disposizion a plume; i flôrs masculins e feminins a son puartâts de stesse plante. Chei masculins verdons, piçui, a mancjin di petai e a dan adun çufs ch'a pendòlin. Chei feminins,une vore avuâi,a formin çufs drets e si stramudin in pomis cjarnosis di colôr vert. Marûr, il vuluç de pome al divente di colôr brun e si vierç lassant scuviert il scus gropolôs de cocule. Il dentrivie,che si mangjie daspò che la cocule e je stade fate suiâ, e je la vere semence.Il len di Neâr, dûr e pesant,al è ricercjât e doprât par fâ mobîi.


text:
TACHE GABRIELA
10 ianuarie 2019 in Primăria Câmpina - Aparatul propriu
Attachments
- Tache Gabriela declaratie de avere 2022 File extension: pdf File size: 54 kB
- Tache Gabriela declaratie de interese 2022 File extension: pdf File size: 37 kB
- Tache C. Gabriela – declarație avere 2021 File extension: pdf File size: 393 kB
- Tache C. Gabriela – declarație interese 2021 File extension: pdf File size: 184 kB
- Tache Gabriela – declarație avere 2020 File extension: pdf File size: 1 MB
- Tache Gabriela – declarație interese 2020 File extension: pdf File size: 439 kB
- Tache Gabriela – declarație avere 2019 File extension: pdf File size: 1 MB
- Tache Gabriela – declarație interese 2019 File extension: pdf File size: 481 kB
- Tache Gabriela – declarație avere 2018 File extension: pdf File size: 2 MB
- Tache Gabriela – declarație interese 2018 File extension: pdf File size: 721 kB


text:
Valbrune
Home Trois Troi Furlan Novesime tape Valbrune
Dogna - Valbruna
Località attraversate
La zone de Val Saisare e je lûc di partence par cjaminadis emozionantis e escursions. Te val si cjatin il cierf e aes altis cuotis la acuile.
Steme comunâl
di Malborghet e Valbrune
Dogna - Valbruna
Località attraversate
Steme comunâl
di Malborghet e Valbrune
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
03 dicembre 2008
Iniziativis di solidarietât
Lunis e je la fieste de Madone e come ogni an la Pro Majano e coordine lis iniziativis di solidarietât (te foto, i HARMONY GOSPEL SINGERS) inmaneadis par cjapâ sù fonts che a laran a la fondazion “Città della Speranza” pe realizazion de "Torre di Ricerca", prin centri european di ricercje su dutis lis patologjiis pediatrichis e a la Vie di Nadâl di Davian.
Ve chi il calendari complet.
Ve chi il calendari complet.
Nessun commento:
Iscriviti a: Commenti sul post (Atom)


text:
Midiant de storie dai cognons furlans, si fâs ancje la storie dal nestri Friûl. Chest mês us proponìn 4 cognons che nus son stâts domandâts dai letôrs su la pagjine Facebook de La Patrie
dal Friûl (gjavâts fûr di I cognomi del Friuli di Enos Costantini e Giovanni Fantini ed. La Bassa/LithoStampa. O ringraciìn i autôrs pe disponibilitât e pe colaborazion).
–––––––
AITA
Dal non di femine Agata e, salacor, midiant de forme intermedie Aghita. La massime concentrazion di chest cognon e je a Buie e tai comuns di Maian, Glemone e Osôf. Si cjatilu ancje a Udin e Çarvignan. 1318 Ayta et çacaria eius maritus de Faganea; 1451 Ayta de Piton Udine; 1582, 2 genn. Pirino Aita da Gemona accusato di eresia e uso di cibi proibiti; 1594 Giacomo Guerra di Buia vuole sposare Susanna di Martino q. Biasio Aita, ma tra loro parentela (già consumato fra loro). 1693, 23 luglio don Nicolò Aita da Osoppo “benchè mansionario di messa quotidiana nella chiesa di S. Maria accettava elemosine messe da destra e da sinistra”.
SDRIGOTTI
Di Sdricca, localitât dal comun di Manzan. Cognon di Gurize, Sante Marie, Udin e Palme. 1638, Battista Sdrigotto et F.lli di Orsaria fittuali Sigg.ri Varmo. 1815 Domenico Sdrigot da Cavenzano era stato militare; 1815 Natale Sdrigoto di Gian Batta d’anni 26, agricoltore da Orsaria, sposa Pasqua Tulis nata in Monte di Butrio d’anni 22, agricola, figlia di Gian Batta dei Ronchi di Butrio.
GRIMAZ
Forsit di cualchi toponim derivât dal sloven grm “cise”. Cognon des frazions di Atimis e di Faedis e di li emigrât a Udin e Tavagnà. 1701, 28 luglio don Nicolò Grimaz di Tommaso q. Dom. de Clap – il padre gli fa patrim. eccl.
MATTIUSSI
Dal non Matteo o ben Mattia. Il sufìs -ùs al à un valôr diminutîf o cjarinatîf. Al è un cognon tipic furlan che si cjate concentrât massime a Basilian e dulintor. E daspò si è slargjât a Dartigne, Udin, Feagne, Pasian di Prât, Tisane, Teôr e almancul in altris dîs borcs. 1327 Matiussius cameraro Chiesa S. Lorenzo di Buja; 1457, 24 ag. Ser Matteo di Ser Antonio notaio q. Matheusso di Udine – patto matrim. con Elisab. q. Giac. Ianis di Tolmezzo – dote £ 1000; 1479, 7 ag. Nicolò q. Mattiusso di Grupignano rivendica l’eredità del suocero Leon. d.° Piruzin di Premariacco abit. in Firmano che 12 anni prima morto per peste.
PUNTIN
Cognon tipic di Flumisel e di Aquilee, ben presint ancje a Çarvignan e a Monfalcon. Al podarès apartignî al grup dai cognons che a àn par fonde la peraule ponte, slargjâts in Friûl e tal Venit orientâl, ma a mancjin documentazions antighis che a dimostrin che al sedi un cognon autocton di une des dôs zonis. 1426 Puntin de Bicinis; 1487 Puntyn de Freyela (Fraelà di Tresesin); 1473 M° Simon Pontin (o Puntin) degano di Ruda. ❚
par cure di Michela De Fazio


text:
Avost al torne puntuâl cu lis riunions e lis celebrazions dal mont dal associazionis dai furlans che tes gjenerazions passadis, ma ancje di resint, a son stâts e a tornin a jessi “libars di scugnî lâ”.
La retoriche e il folclôr a son simpri in vuaite, ancje se forsit par vie dai clârs di lune di vuê, chest an si àn sintûts di mancul. Ma no volìn fâ riferiments a nissune des 4 associazions di emigrants furlans che a son in regjon. Cussì par no scugnî rispuindi a protestis, letaris e marums che za in passâts a son stâts par vie di considerazions sui programs (mai su lis personis, ancje se cussì a son stadis cjapadis plui di une volte) o scrivìn cheste letare di compliments al President che nol esist (inmò no): chel de associazion che o bramaressin.
***
Cjâr President dai Furlans pal Mont, prin di dut i vin agrât pe sielte di batiâ par furlan la cjase di ducj chei furlans che a àn lassade la nestre Patrie. O sin contents che tal so salût di insediament al vedi doprât dome chest sostantîf bandonant la brute abitudine di clamâ il Friûl “Piccola Patria”: finalmentri o vin butade in bande cheste retoriche nazionaliste a talian vie, nus à jemplât il cûr chel so “o sin Furlans: ni grancj ni piçui” fevelant dome par furlan.
Finalmentri o cjapìn at che la finalitât prime de gnove associazion e sarà puartâ ator pai cinc continents il spirt identitari furlan, doprant la lenghe furlane tant che lenghe francje di dutis lis comunitâts furlanis che a son rivadis, di cualchi bande, a la tierce o cuarte gjenerazion. E je sêt di Friûl ator pes gnovis sezions: tocje passile plui che no chê dal vin. “Il business al pues ancje lâ ben, ma no podìn deventâ agjenziis di cumierç dismenteant lis nestris origjins” al à vût dit: no podìn che jessi dacuardi cun lui cuant che al à ancje zontât: “Baste cjalâsi ator par vê i insegnaments che ti coventin te vite. Une plante cence la lidrîs e cence la tiere par supâ ce che i covente par vivi, si secje e e mûr. Une plante cuntune lidrîs debile, al prin soflâ di burlaç e cole, si secje e e mûr. Dome chê plante che e à lidrîs profondis, e rive no dome a butâ e a tignî bot ai burlaçs, ma ancje e slargje simpri di plui i siei ramaçs, dant fueis e pomis. Chei ramaçs, chês fueis e chês pomis che a àn lidrîs in Friûl e che a supin chê linfe che o podìn clamâ lenghe furlane, o sês ducj voaltris, o sin ducj noaltris, Furlans pal Mont”. ❚ ✒ Christian Romanini
Furlans pal mont, la associazion che o volaressin............
Avost al torne puntuâl cu lis riunions e lis celebrazions dal mont dal associazionis dai furlans che tes gjenerazions passadis, ma ancje di resint, a son stâts e a tornin a jessi “libars di scugnî lâ”.


text:
“Perdonaitmi, o Signôr, / se no rivi a sintîus / fra i mûrs / di une glesie / inclaudât a une crôs. / Nol è li che Us viôt / e Us sint, o Signôr, / ma tal seren e te tempieste / ta l’âf e tal flôr, / tes ondes cence pâs dal mâr, / e te gote che e treme / su la fuee d’un rosâr. / Tal infinît / e tal eterno / Us sint…”
◆ FraFrancesca Marini Barnaba (1877-1960) e je rivade ae poesie cuant che e jere za in etât. E la sô opare e je stade publicade dome postume, pe prime volte intal 1962, intal ‘Tesaur’ e po dopo inta chest libri curât di Mauro Tosoni. Sessantecinc poesiis dividudis in cuatri sezions, une par ogni stagjon dal an, plui une Jentrade (chê dal nestri incipit) e une Jessude. Di cheste autore a àn vût fevelât cun peraulis di preseament Gianfranco D’Aronco, Giorgio Faggin e Nadia Pauluzzo, ancje jê poetesse. E, intal 1998, su siei tescj al è stât metût adun un spetacul di teatri, propit cul titul “Flôrs di tale”, pe regjie di Francesco Accomando, libret di Silvano Colugnatti e musichis di Daniele Zanettovich. Poesie contemplative, cheste de Barnaba, che si met in scolte de nature e si maravee tant che une frutine devant dal so spetacul simpri compagn an par an e pûr simpri gnûf. Ma buine, ancje, di ingropâsi tal sintî cjantâ un ucielut che lu àn svuarbât di pueste par che une melodie / gnove florìs / dal so torment. E la lenghe par dî chescj sintiments e je clare, frescje, lindule, ma plene di sonoritâts preseosis e di peraulis sioris di significant. La cussience de etât e dal timp che al cor vie e devente plui evidente intes lirichis dedicadis al Invier: il desideri di un nevodut, la brame di podê lâ vie cussì, lis invocazions a un Diu sintût masse lontan. Fin al ultin viers de ultime poesie (la jessude e je une sorte di declarazion di poetiche): Ma anìn: soi pronte! che al bute une lûs intense su dute la opare, e ancje su la vite interie de poetesse.
◆ In plui des poesiis, il libri al à ancje vot contis in prose, li che a saltin fûr doi dai personaçs che a saran centrâi inte trasposizion teatrâl, Frem e Piccolo, i matarans dal paîs. Cuant che la viele e restarà cence fuarcis, ma pronte par lâ, a saran propit lôr doi a compagnâle intal ultin pas.
E complete il libri une biele note storiche (par talian) su la famee dai Barnaba, di antighis origjins gjermanichis. ❚
Francesca Marini Barnaba, Flôrs di tale, Udin, 1994Laurin Zuan Nardin
“Perdonaitmi, o Signôr, / se no rivi a sintîus / fra i mûrs / di une glesie / inclaudât a une crôs. / Nol è li che Us viôt / e Us sint, o Signôr, / ma tal seren e te tempieste / ta l’âf e tal flôr, / tes ondes cence pâs dal mâr, / e te gote che e treme / su la fuee d’un rosâr. / Tal infinît / e tal eterno / Us sint…”


text:
Sabide stade o soi lât a balâ tal borc di Recoleta. Tal breâr o ai cognossût une fantate bielonone, ninine, cui cjavei neris e dute vistude di blanc. O sin stâts insiemi dute la sere e o vin fevelât une vore. Jê e faseve la mestre e si clamave Ulrike. Tal cricâ dal dì le ai puartade a cjase sô. [...]
Tag: Augusto Bornancin
La agane tal borc La setemane passade si è rote la machine di lavâ a cjase mê. Inalore o soi lât di buinore ae lavandarie par netâ i vistîts. Cuant che o soi rivât al jere ancjemò scûr parcè che di Invier il soreli al jes plui tart. Il negozi al jere cuasi vueit, a jerin dome un impleât daûr [...]


text:
Filologjie
La filologjie e je la sience che e studie i tescj par ricostruì il lôr aspiet origjinari mediant de analisi critiche e comparative des fonts storichis che ju testemoniin.
Il procediment filologjic consist intal provâ a cjatâ la forme origjinarie di un test cun criteris mecanic-probabilistics e linguistic-formâi. Il test al è inevitabilmentri corot de schirie di copis che lu àn tramandât de antighitât a vuê.
Il tiermin al derive dal grêc: philéō ("amà"/"ve cure") e lógos ("peraule"/"discors"), o ben "amôr pe peraule, pal lengaç"[1][2]
Storie[cambie | modifiche il codiç]
Lis primis olmis di un studi sientific dai tescj leteraris rimontin al periodi elenistic (IV secul p.d.C.), opare dai filolics de biblioteche di Alessandrie. Cheste ativitât si à svilupade une vore tal periodi dal umanisim, deventant une vere e proprie sience tal XIX secul gracie a la ativitât di riorganizazion e riformulazion dal filolic classic todesc Karl Lachmann.
Notis[cambie | modifiche il codiç]
- ↑ Franco Montanari, GI. Vocabolario della lingua greca, Loescher
- ↑ Manlio Cortelazzo, Paolo Zolli, DELI - Dizionario Etimologico della Lingua Italiana, Zanichelli
Leamis esternis[cambie | modifiche il codiç]
- Filologia, treccani.it


text:
Jeristu un diaul?
Intant che a stoi imparant a scrivi in maniere cristiane par furlan e che a stoi voltant une conte une tichinin plui lungje, us lassi una poesie.
Un pôc visionarie, ma simpri miôr che tele-visionarie 🙂
Jeristu un diaul?
Tu eris un diaul
Cumò tu puedis dimal
Cumò che di gust Bielzà ti ai sgrifignât la muse E lecât almancul dôs voltis La stesse feride
Tu eris un di chei Che denant da lis peraulis cjacaradis Tu metevis chês scoltadis
Un che intal neri da la pache Al cjatave il nulôr des rosis E l’arc di une viole
Tu eris un Carnevâl folcjât Che a mi colave su la schene
Jeristu un diaul duncje?
O mi soio acuart di te masse O masse pôc Par vignîti incuintri?
A la fin Ti ai lassât un vêl di cjarecis Cusidis une daûr di che altre
La piel sgarfade da l’agâr Di une nâf dismenteade Che a segne il timp Intun mâr fassât di glaç
Ma la gjonde dal relit E jerie la me O la tô?
Comments
-
Brâf Furlan18 Settembre 2008
Uauu! Lete di un flât. Ce emozion! Tu stâs deventant propite brâf!
-
gelostellato30 Settembre 2008
gracie.
o stoi imparant
plan planc…
🙂


text:
Claudia Crabuzza, cjantante sarde in lenghe catalane di Alghero, e à vinçût la Targhe Tenco inte sezion Dialets talians e lenghis minoritariis. Il premi al è il plui prestigjôs tal cjamp de musiche taliane. Inte classifiche dal miôr album al à vinçût Niccolò Fabi cun Una somma di piccole cose.
La Targhe Tenco i vignarà dade a Claudia pal disc par catalan algherês Com un soldat, ex aequo cun O sanghe, di James Senese & Napoli Centrale. Doi agns indaûr chel stes ricognossiment lu cjapave il furlan Loris Vescovo cul so disc Penisolâti.
Autore e cjantautore, e je nassude e e je a stâ a Alghero. A partî dal 2000 e fâs part dai Chichimeca, che si son esibîts tantis voltis par dute Italia, in Catalogne, in Austrie.
Insiemi ae ghitariste classiche Caterinangela Fadda a matin dongje il duo Violeta Azul, un omaç ai autôrs de gnove cjançon mericane. La cubie e vinç il Premi Maria Carta intal 2010.
Intal 2012 e prodûs, cul cjantant Claudio Gabriel Sanna dai Calic, il cd Un home del paìs, li che a tornin a interpretâ lis cjançons dal algherês Pino Piras, muart intal 1989. Propit cuntun toc di chest disc a vincin il premi Suns 2012 a Udin, tant che pe cjançon che pe interpretazion miôr.
L’amôr pe so tiere Claudia no lu pant dome cu la musiche: di cualchi an e à vierzût La Botteghina, une piçule cusine di pize segnalade di Slow Food, li che e dopre dome prodots di stagjon che a vegnin di piçulis produzions di cualitât dal teritori. ❚
✒ Redazion
Targhe Tenco a Claudia Crabuzza, cjantante sarde in lenghe catalane............
Claudia Crabuzza, cjantante sarde in lenghe catalane di Alghero, e à vinçût la Targhe Tenco inte sezion Dialets talians e lenghis minoritariis. Il premi al è il plui prestigjôs tal cjamp de musiche taliane. Inte classifiche dal miôr album al à vinçût Niccolò Fabi cun Una somma di piccole cose.


text:
Di une bande il guvier, e buine part dal partît che lu ten in pîts; di chê altre lis oposizions. Di une bande i esponents des categoriis e dai podês economics (dai industriâi aes bancjis, fin ae Coldiretti) che a sburtin pal cambiament, di chê altre tancj esponents de societât civîl che si stan movint di bessôi, cence bêçs ma cuntune vore di determinazion, par evitâ modifichis che nus fasin lâ di mâl in piês.
Chest al è il cuadri des posizions dai fronts che a scombatin par fâ votâ Si o No al referendum costituzionâl dai 4 di Dicembar. In Italie il premier Renzi al fasarà di dut par fâ passâ la riforme, ancje cambiâ la leç eletorâl (Italicum) o sgarfâ fûr dal passât un progjet improponibil come il puint sul Stret di Messine: idee di pueste par vê i consens dai sicilians, che a saran determinants. A Palermo difat no son convints che l’intese jenfri Stât e Regjon previodude de riforme e bastarà a garantî la lôr autonomie, come che a disin chei che a poin la riforme. A san che la Leç Costituzionâl che a varès di aprovâ il lôr Statût e à di jessi votade di un Parlament ostîl aes specialitâts, soredut ae lôr che e à une nomee di Autonomie une vore “strace bêçs”.
Ancje noaltris no varessin di fidâsi masse, se o volìn tutelâ la nestre autonomie: ma par cuietâ dutis lis resistencis la presidente Debora Serracchiani è a convocât a Udin ai 7 di Otubar une cunvigne invidant ducj i esponents des altris Regjons speciâls a sigurânus che la gnove Costituzion no coparà ma parfin e slargjarà l’autonomie.
A part la considerazion che i fonts de Regjon no varessin di coventâ par fâ propagande politiche ni pal Si ni pal No, al ven di domandâsi ce che al sarès de nestre autonomie intun contest li che dutis lis Regjons a statût ordenari a vegnin depotenziadis e lassadis cence competencis. A vignaressin cjaladis ancjemò piês come privilegjadis, e il Parlament, fat soredut di esponents di Regjons no speciâls, al cjaparès ogni ocasion par penalizâlis.
Ocjo duncje! Ai 4 di Dicembar no si vote dome par ridusi il numar dai Senatôrs (e la nestre Regjon a ‘ndi varà dome doi, salacor nissun furlan), ma soredut par decidi il rapuart jenfri Stât e Regjons. La centralizazion e je in vore e nissun al po garantî che la Riforme le fermarà su la Livence o sul Tiliment. Se la riforme no passarà, invezit, dut al restarà cemût che al è, cence lâ a cirî gnot. ❚
✒ Walter Tomada
Referendum un NO cuintri de neo centralizazion............
Di une bande il guvier, e buine part dal partît che lu ten in pîts; di chê altre lis oposizions. Di une bande i esponents des categoriis e dai podês economics (dai industriâi aes bancjis, fin ae Coldiretti) che a sburtin pal cambiament, di chê altre tancj esponents de societât civîl che si stan movint di bessôi, cence bêçs ma cuntune vore di determinazion, par evitâ modifichis che nus fasin lâ di mâl in piês.


text:
… dilunc dal troi dai piçui zupets che a cjapin il soreli . . .
Daspò vê parcade la machine insom de vie Sottomonte a Glemone si cjape la vie mont Glemine indulà si cjate il biel lavadôr di pôc timp fat sù come ch’al jere une volte e cjalant ad alt si viôt come un puint in piere parsore de galarie e chel cuant ch’al plûf e je la pissande dal Glemine, pôc plui indenat cjalait ben a cjampe par cjoli il troi ch’al va sù dongje de galarie e di lì lait par la strade turistiche e dopo 100 m al tache il troi CAI 716 ch’al puarte sul Cuarnan… rivâts ad une crosere si cjate la tabele par lâ sul Glemine… di chì indenant il troi al è un spetacul par vie dal panorane che nus lasse gjoldi sul Tiliment, su Glemone, su la mont Brancot e v.i. di plui in cheste zornade maraveose cuntun cîl celest cence nancje un nûl e un soreli ch’al scjaldave ben si podevin viodi a svolâ chei cun il “parapendio”… rivâts li de anconute faseit atenzion, stant che nol è segnalât ben, a cjapâ il troi che si cjate daûr de anconute e di lì in dîs minûts si rive in cime dal Glemine ( 721 m )… indulà che si cjate une biele crôs fate cun dai tubos taronts… di chì si puedin viodi il Cuarnan, il Cjampon, il Simeon e v i. insome une zornade bielonone par lâ a fâ une cjaminade par la mont furlane…
Cheste Istât 2022 si siere cun il bot dilunc il troi CAI353 che mi à puartât a lì dal Cjampanili di Val Montanaia e al ripâr Perugini… une cjaminade une vore preseade che si scugne fâ almancul une volte inte vite e che ducj chei che a son passionâts di montagne a àn fate ancje plui di une volte… lant sù dilunc il canalon, indulà ch’al côr il riu Val Montanaia, si è contornâts de biele crete des Dolomiti Furlanis e biel prest si tache a viodi il Cjampanili, che si fâs un tic bramâ par vie che al mancje ancjemò un biel toc prin di rivâ lì dal ripâr Perugini… ma cuant che si rive lì de boschete si pues biel za viodilu in dute la so bielece e jo o ai pensât a tropis voltis che Mauro Corona al è lât a rimpinâsi sù chê biele crete e a cetant bulo che al è stât… di fat e je une parêt grandonone e une vore alte e par fâle e covente une buine preparazion sedi fisiche, che tecniche, che mentâl… fate la ultime fadure e rivâts lì dal prât si cjatâsi intun cjadin cenglât des cretis… la Croda Cimoliana, il Campanile Pordenone, la Cima Meluzzo, la Cima Rosina e v.i. e vint voie si pues lâ sù fintremai ae Forcella Montanaia… il timp al jere biel ancje se, la sù, la buere frede si faseve sintì… fatis lis fotos ancje ae biele parêt nord o soi tornât indaûr fin lì dal parcament dongje dal Ripâr Pordenon… par lâ e tornâ mi son ladis plui o mancul 4 oris e il disnivel fat al è stât D+ 850 m… in some, une biele cjaminade impegnative ma ripaiade de bielece dal Cjampanili di Val Montanaia… Buinis cjaminadis a ducj !!!
…dal parcament, (COORD 46.47630 , 13.18496 ), si cjape il troi CAI 437 che al puarte al ripâr Grauçarie… il troi si disvilupe par 2,6 km cuntun D+ di 561 m e al passe prin intun biel bosc e plui adalt si cjamine sui claps cun tancj cjanâi che a vegnin jù da la mont che cuant che al plûf a puartin jù des veris e propis lavinis di aghe… lis tabelis che o viodeis dilunc chest toc di troi a son stadis metudis par memorâ lis personis muartis par jessi stadis cjapadis de plene de aghe, par la cuâl prin di fâ cheste cjaminade al è miôr jessi sigûrs ch’al timp al sedi biel… di plui bisugne vê des buinis gjambis stant che il troi al tire sù ben… rivâts li dal ripâr, ch’al è viert dal 2 di Jugn 2022, si cjate une biele fontane cun aghe frescje e lis panchis par sintâsi sedi di fûr che dentri e il bon acet dal gjestôr simpri pront a serviti alc di bon o une bocalete di aghe… fate une piçule polse si pues lâ indenant simpri par il CAI 437 fintremai al Foran da la Gjaline cuntune altre biele tirade in mieç de biele boschete e di li ciapant il troi CAI 419 si rive ae Forcje di Nuviernulis indulà si pues viodi la tor di Nuviernulis tant grande cun il diedri Bulfoni e la sô maestât dal Sernio cetant bielonone… fin chì a son 5 km e un D+ di 1128 m, ma no son robis che ti metin in dificoltât e salacor al è avonde puartâsi alc di bevi e di mangiâ… dae Forcje vint voie e buinis gjambis si pues lâ fin sù la mont Sernio… ma cheste e je une altre storie… mandi e buine cjaminade a ducj…
I wish all Climbers, Runners and Tai Chi practitioner all over the world a HAPPY NEW YEAR 2020 !!!!!
il proponiment, par chest an, al è chel di judâ chei che a fasin fadure a lâ indenant inte vite e di combati la tindince, dal dì di vuê, di meti dongje masse ricjece intes mans di pocje int, tant che si ledi viers dai mûts di convivence indulà la int e rive a cjatâ lavôr e a mantignî la famee…
la riflession impen e vên de savietât dal Orient lontan:
“La ativitât dai umign e va indenant cence padin; co e rive ae fin e torne di gnûf a scomençâ. Duncje e pues lâ indenant in perpetui. Cuant une ruede e à un as indulà zirâ, e pues lâ lontan. La ativitât de Nature e je une, cence disviaments; par la cuâl no fale.
Co la energjie dal cîl e ven jù e la energjie de tiare e va sù, yin e yang a comunichin, e compagn a fasin ducj i vivents.
Co i umign savis e stan intai puescj publics ad alt, i puars umign intal spirt a van vie; cheste e je la Vie dal cîl e de tiare.”
I wish all Climbers, Speed Skaters and Tai Chi practitioner all over the world a HAPPY NEW YEAR 2k19 !!!!!
il proponiment, par chest an, al è chel di judâ chei che a fasin fadure a lâ indenant inte vite e di combati la tindince, dal dì di vuê, di meti dongje masse ricjece intes mans di pocje int, tant che si ledi viers dai mûts di convivence indulà la int e rive a cjatâ lavôr e a mantignî la famee…
la riflession impen e vên de savietât dal Orient lontan:
“La ativitât dai umign e va indenant cence padin; co e rive ae fin e torne di gnûf a scomençâ. Duncje e pues lâ indenant in perpetui. Cuant une ruede e à un as indulà zirâ, e pues lâ lontan. La ativitât de Nature e je une, cence disviaments; par la cuâl no fale.
Co la energjie dal cîl e ven jù e la energjie de tiare e va sù, yin e yang a comunichin, e compagn a fasin ducj i vivents.
Co i umign savis e stan intai puescj publics ad alt, i puars umign intal spirt a van vie; cheste e je la Vie dal cîl e de tiare.”
O sin rivâts ae fin dal an e al è timp di fâ un belanç ancje par webandana.com. Chest an i dâts no son chei di Google par vie che la leç sui cookies nus impedìs di doprâju. Inalore ve culì lis statistichis dal server:
visitadôrs unics: 166.251
lis pagjinis viodudis: 1.170.266
hits: 1.968.377
I rimpinadôrs che a an fat il Test inte sezion training a son stâts: 9500.
Ma butant il voli plui inlà dai numars, o vin di impensâsi che chest an a son stadis viertis gnovis viis inte biele crete di Vile Santine dongje Tumieç… che o vin scuviert, dongje il cret di Anduins, un puest maraveôs indulà lâ par stâ un pôc in pâs, ven a stai Cerdevol Curnila inte valade dal flum Arzin… che, l’organizazion dai climber in USA, Access Fund, e à comprât un teren indulà si cjate la falesie di Homestead in Arizona, risolvint cussì il probleme de responsabilitât intun teren privât… che la nestre propueste par sistemâ la viele stazion dai trens di Cividât, fasintle deventâ un climbing center, no je stade scoltade dai nestris sorestants che la an fate deventâ un museu de Prime Vuere Mondiâl, magari cussì no, ma nô o lin indenant cun il nestri biel progjet e sperin ben par l’avignì, prime o dopo a varan ben di stufâsi di che robe che a àn fate… che intant al vâ indenant il procès par la muart di Tito Traversa, 03 Lui 2013, e che il judiç al à domandât trê rinviaments a judizi ma no je indagade la persone che al à mitût dongie i imprescj, une robe che sune une vore strambe viodint che il principi secont il cuâl lis robis a varessin di jessi fatis cun la “diligjence dal bon pari di famee” al è un principi ae fonde dal nestri codiç civil… o soi sigûr di vê dismenteât cetantis altris robis… in ogni câs se voaltris o vês intal cjâf alc o podeis zontâle intai coments…
La comunitât di rimpinadôrs di webandana.com si cjate su Twitter con l’hastag #climbersFriuli, e i messaçs si viodin inte pagjine de ricercje su Twitter in timp reâl, e a puedin jessi doprâts tant che une chat jenfri di nô. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât. MANDI A DUCJ E BON AN 2016 !!! Simpri par gnovis emozions !!!
O sin rivâts ae fin dal an e al è timp di fâ un belanç ancje par webandana.com, inalore tachin cjalant i dâts di Google:
lis visitis a son stadis 29.505
i visitadôrs unics 21.186
lis pagjinis viodudis 134.489
I rimpinadôrs che a an fat il Test inte sezion training a son stâts: 8286.
Ma butant il voli plui inlà dai numars, o vin di impensâsi che chest an a son stadis viertis dôs bielis cretis in Friûl, ven a stai:
1- La crete dal Mont Stele, dongje Tarcint, indulà si cjatin une ventine di viis.
2- La crete dal Zardin dai Clapons, dongje Cjavaç, indulà a son une cuindisine di viis.
Il mês di Setembar al à viodût il cret de Cjargne e dal Glemonês protagonist dal meeting “Find your way” indulà tancj rimpinadôrs si son cjatâts ducj intune e indulà a jerin ancje Adam Ondra e Silvio Reffo. Adam, come par solit, al è rivât a maraveâ ducj viersint une gnove vie intal cret dal pas di Mont di Crôs.
E je stade fate une propueste par sistemâ la viele stazion dai trens di Cividât fasintle deventâ un climbing center ma… i nestris sorestants a vuelin fâle deventâ un museu de Prime Vuere Mondiâl, magari cussì no.
O sin daûr a pensâ di fâ in mut che si puedin viodi off-line lis pagjinis inte sezion de Falesie.
La comunitât di rimpinadôrs di webandana.com si cjate su Twitter con l’hastag #climbersFriuli. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât. MANDI A DUCJ E BON AN 2015 !!! Simpri par gnovis emozions !!!
Dilunvie la cueste dal golf di Triest si cjate la biele rade di Sistiane. La rade e je pardabon un tesaur par la sô bielece naturâl e di Istât cetante int e rive chenti par passâ une zornade al mâr. Culì no si cjatin lis bielis splazis di savalon di Grau e Lignan, stant che a son dome claps, ma in compens si pues fâ des bielis nadadis par vie che la aghe dal mâr e je subite alte. Inte part plui a tramontan al è il cret indulà a son diviersis viis par rimpinâsi. Impen parsore al cret al côr il bielissim troi Rilke, tant innomenât par vie che il poete al leve lenti a fâ lis sôs cjaminadis. Inte rade al è ancje un piçul puart par lis barcjis a vele e une scuele di nautiche. In plui inte zone dal parcament privât al è une discoteche che e organize bielis seradis cun musiche. A sarès dut ben ma… la aministazion comunâl al à pensât ben, par valorizâ il puest, di meti un biel depuradôr propit sot de crete indulà si rimpine, par la cuâl li dongje si sint une puce mostre. Ma a àn ancje fate une altre biele robe, ven a stai chê di vendi sù dut. E za parcè il parcament al è privât, e cualchidun al à tirât sù ancje une piçule cjasute dongje il cret, tant che inte zone plui a sud, indulà si cjatave la gjave, cumò a stan costruint un biel vilaç isto-venit, come lu àn clamât, cun tantis cjasutis une parsore che altre e cun daûr il cret e denant il mâr. Insume, di naturâl al è restât ben pôc e la int par lâ al mâr al à di paiâ. Ma la idee di fâ un biel parc naturâl indulà passâ cualchi ore in compagnie e jere masse sempliç di realizâ e salacor no permeteve di puartâ intes cassis dal comun lis palanchis. Cussì la mancjance di un plan regjonâl dal paisaç, dai piçui sorestants cence cûr e amôr pe nature e un capitalisim rogant a son, ancjemò une volte, lis causis de esgjerade cimentazion de nestre biele tiere.
O crôt che chest câs al à di vierzi i voi a ducj i furlans che a vuelin ben ae lôr tiere, par fâ in mût che in futûr dinissun e podarâ fâ chenti ce che vûl.
Li dal munistîr di S.Marie in Val si puedin viodi, dal 6 di Avrîl fin ai 18 di Mai 2014, i progjets par meti a gnûf la stazion viele dai trens di Cividât. Di fat il Comun al à pensât ben di mostrânus cemût che a vignarà il gnûf museu de Prime Vuere Mondiâl. E za la stazion e deventarà un museu, ma ce che nus covente un museu de vuere mondiâl a Cividât ❓
No son za cetancj ator? E la int no varès miôr lâ a viodi i puescj indulà che si à combatût fasintsi une biele cjaminade pluitost che sta sierade intun museu?
Pussibil che dinissun e vedi vude une idee un pôc plui origjinâl e pratiche?
La mê idee e sarès chê di ristruturâ la viele stazion dai trens fasint une palestre par rimpinâsi che e podarès restâ vierte ducj i dîs de setemane e puartâ chenti cetante int stant che culì dongje no a’nd è. Ce pensaiso di cheste idee? O pûr volêso proponi voaltris alc di diviers ?
In graciis dal lavôr fat di doi zovins climber, Luciano Regattin e Giuliano Moscatelli, e je nassude la crete da la Mont Stele dongje Tarcint (UD). Cjaminant dilunc il troi, che al tache propit li dal numâr 5b a Malamaserie, si rive ae biele parêt Sud de crete indulà si cjatin cetantis viis ben furnidis cun spit inox. Ma la crete e va sù inte direzion Est, e ancje culì a si cjatin des bielis viis che a misdì a son za in ombrene. In dut a son une ventine di viis e cualchidune e spiete ancjemò di jessi liberade. Par la cuâl se o vês voie di insiorâ il vuestri zei di onsight chest al è il puest just par fâlu. La crete al è un calcâr une vore biel e e je la pusibilitât di meti adun altris viis. Co o lait a viodile visaitsi di puartâ alc par netâ vie il polvar, e di tignî simpri il casc sul cjâf parcè che al pues jessi che cualchi piçul clap e ven jù. Un ringraciament a Luciano e Giuliano par il biel lavôr fat, o vin viodût cetante elare o vês gjavât, e… buine rimpinade a ducj ! 😉
Usgnot, vinârs 21 Fevrâr 2014 aes 21.00, inte suaze de XXX Rassegne dal cine di Montagne intal Auditorium Menossi, in vie S.Pieri 60, a Udin al sarà l’incuintri cun il pari de rimpinade sportive e autôr dal mitic libri “Cento nuovi mattini” Alessandro Gogna.
L’incuinti e varà come teme: “Montagne: dopradis o vivudis?”.
Inte crete di Duino dongje dal cjistiel si cjatave denant dal bielvedê un piçul arbul cetant sflandorôs che in istât al jere un plasê viodilu dut sforît ma… cumò cualchidun al à pensât ben di taiâlu par gjoldi dal bielvedê come se un piçul arbul e des fastidi. Dome cualchidun cence cûr e rispiet pe nature al pues vê fate une robe dal gjenar.
Ma lis cretis di Duino a no son une risierve naturâl protete ❓
I WISH ALL CLIMBERS, SKATERS AND KAYAKERS ALL OVER THE WORLD A HAPPY NEW YEAR !
An gnûf vite gnove, no stait mai a contentâsi di un cûr di seconde man, inalore ad alt i cûrs !
O tacarai chest an 2014 cuntun proponiment e cuntune riflession.
Il proponiment al è chel di judâ chei che a fasin fadure a lâ indenant inte vite e di combati la tindince, dal dì di vuê, di meti dongje masse ricjece intes mans di pocje int, tant che si ledi viers dai mûts di convivence indulà la int e rive a cjatâ lavôr e a mantignî la famee.
O pues dîsi, par esperience, che cumò e je int abenade che si profite de crisi par cirî di paiâ pôc i lavoradôrs, une robe tant plui triste par vie che si trate di lavoradôrs che a àn un lavôr a scjadince e che a àn a disposizion dai imprescj par fasi justizie une vore costôs e lents.
Biadelore che la int triste e finìs di rompi i cits !
La riflession impen e vên de savietât dal Orient lontan:
“La ativitât dai umign e va indenant cence padin; co e rive ae fin e torne di gnûf a scomençâ. Duncje e pues lâ indenant in perpetui. Cuant une ruede e à un as indulà zirâ, e pues lâ lontan. La ativitât de Nature e je une, cence disviaments; par la cuâl no fale.
Co la energjie dal cîl e ven jù e la energjie de tiare e va sù, yin e yang a comunichin, e compagn a fasin ducj i vivents.
Co i umign savis e stan intai puescj publics ad alt, i puars umign intal spirt a van vie; cheste e je la Vie dal cîl e de tiare.”
O sin rivâts ae fin dal an e al è timp di fâ un belanç ancje par webandana.com, inalore tachin cjalant i dâts di Google:
lis visitis a son stadis 29.550
i visitadôrs unics 20.348
lis pagjinis viodudis 125.545
I rimpinadôrs che a an fat il Test inte sezion training a son stâts 6823.
Ma butant il voli plui inlà dai numars, o vin di impensâsi che chest al è stat un an une vore nereôs par dute la comunitât dai rimpindaôrs colpide dal tragjic fat capitât al zovin fantat Tito Traversa intal cret di di Orpierre in Francia. O crôt di jessi sigûr che Tito al restarà par simpri intai nestris cûrs. Mandi Tito.
Il mês di Dicembar al à viodût il cret de Cjargne e di Glemone protagonist dal meeting “Find your way” indulà tancj rimpinadôrs si son cjatâts ducj intune par doi zornadis e indulà a jerin ancje Adam Ondra e la zovine Eva Scroccaro. Adam, come par solit, al è rivât a maraveâ ducj lant sù par la vie “Nove G”, salacor 9a, intal cret di Glemone.
O sin daûr a pensâ di fâ in mut che si puedin viodi off-line lis pagjinis inte sezion de Falesie.
La comunitât di rimpinadôrs di webandana.com si cjate su Twitter con l’hastag #climbersFriuli, i messaçs si viodin inte pagjine de ricercje su Twitter in timp reâl, e a puedin jessi doprâts tant che une chat jenfri di nô. Tant che su Facebook e je la pagjine webandana.com.
Cun il proposit di jessi simpri di plui a rimpinâsi intor pal mont o ai voie di ringraciâ di cûr ducj chei che nus an visitât. MANDI A DUCJ E BON AN !!! Simpri par gnovis emozions !!!
Mario Bruna (aka Murit) ha pubblicato una guida sulla palestra di roccia della Val Colvera, settore only big, di Frisanco (PN). La guida, non essendo stata pubblicata da una casa editrice, è disponibile su richiesta, contattatandomi vi posso fornire i riferimenti, oppure è reperibile presso la libreria Venier in piazza a Maniago.
Mario è venuto a mancare, proprio per un incidente nella palestra da lui realizzata nel 1987, lo scorso 22 giugno 2012 con grande eco nella comunità dei climbers.
Mandi di cûr !
Da Cividale del Friuli proseguendo verso la Slovenia si arriva, dopo 14km, a Stupizza. Da qui dopo aver parcheggiato a fianco del Natisone si prende il sentiero che porta sul M. Mia. Camminando sul sentiero si svolta a sinistra sul primo sentiero che sale e si arriva alla falesia. Le vie sono state rispittate di recente e il grado varia dal 4 al 7b. L’arrampicata è tecnica e alla base della roccia c’è un ampio spazio riparato dagli alberi.
Questo sito gestisce tutti i dati trattati nel rispetto del Regolamento europeo noto come GDPR che riguarda il trattamento e la libera circolazione dei dati personali, inoltre utilizza i dati al solo fine di fornire i servizi richiesti. I cookie ci aiutano a fornire i nostri servizi. Utilizzando tali servizi, accetti l'utilizzo dei cookie da parte nostra. Nessun dato trattato è fornito a terze parti. Privacy PolicyOK !


text:
16 aprile 2006
Ospits di Renzo Tondo
Îr al Benvenuto di Tumieç o ai vût il plasê di cognossi un pocje di int che o vevi viodude dome par television: intant che Idris al zuiave di dame cun “il Vate” Otello (pe cronache: al à vinçût Otello), jo o ai preferît dedicâmi a cheste altre Dame: Antonella Elia. Cun Maria Giovanna Elmi a jerin tal albierc di Tondo, par vie che in setemane a Tarvis si davuelzarà la finâl pal titul di Campion Assolût di Dame: duncje apontament miercus 19 aes 18.00 pe conference stampe cui Vip e po cuatri dîs di gare!
Intant, inmò Buine Pasche a ducj!
Intant, inmò Buine Pasche a ducj!
Nessun commento:
Iscriviti a: Commenti sul post (Atom)


text:
25 giugno 2006
Air Show a Triest
Lassant stâ polemichis politichis, a mi mi à fat une vore mâl il discors de senatore di Rifondazione Comunista Menapace che e à criticât la nestre patulie acrobatiche.
Mi à displasût parcè che no à fevelât a non de int, ma di une fazion.
O soi convint ancje jo che al è impuartant il sisteme sanitari, chel scolastic, la cualitât de vite, ma o pensi che la PAN e sedi dut fûr che un strument di vuere di eliminâ.
Chest nol è un discors partitic e no contesti la Menapace dome parcè che jo o soi di Forza Italia e jê di Rifondazione Comunista. O pensi dome che no podìn disfâ un simbul de Italie e che o vin la furtune di vê propit achì tal nestri Friûl. Percè che indipendentementri des fazions, la plui part dal Friûl e vûl ben ae Frecce Tricolori e chest la Menapace al sarès util che lu capissi. O pensi che o proponarai une mozion di solidarietât ae PAN e o speri di rivâ a vê la condivision di dut il Consei Comunâl.
6 commenti:
- Christian Romanini ha detto...
-
E voaltris ce pensaiso di cheste cuestion?
- 25/6/06 00:38
-
-
Jo pensi che tu as altres robes di puartà in consej no ches macacades a chi. No tu varessis di dai dut chel pes a lì a che befane di comuniste. Tant je che le Bindi cuissà chel che al à el corajo di frontales... dome tu.
- 26/6/06 13:03
-
-
Viodeit che ancie la maggiorpart di chei di sinistre no podin viodi che pandolo di femine a li.
Ca si cuieti va invesit di la a tor a disi cagades che e fasin mal a duc.
- 26/6/06 13:05
-
-
Beh, io le Bindi le frontares, eccome!
o soi propite perverso!!!
- 26/6/06 13:06
-
-
Pensait a fa dal ben par majan ve, pensait al cuel dal fum, pensait ales fognes, pensait a no la a spindi i nestris bes di bant par l'ospedale longobardo!!!
sbateisi les bales di che befane di comuniste a li!!!
E PENSAIT A CHES BEFANES che veis in giunte!
- 26/6/06 20:59
-
-
Che cjondul di femine li no capis o no ul capì.
No ano di metile in un reator e pià l'aereo.
Claramentri chel cal fas il color ros cusi si confont.
- 27/6/06 00:08


text:
Mandi, Marie01 di Zenâr 2005
A la liste za lungje dai amîs che, cu la lôr barcjute, a àn traviersât il mâr de vite, chest an mi tocje di zontâ, fresc, il non di Marie, femine dal gno miedi Enzo, e sûr di Silvano. La provedence e à volût che o spartis cun lôr chescj undis agns di sperancis e di delusions, di salustris e di gnot fonde. Undis agns che però no son stâts butâts vie, parcè che a son servîts a rinfuartî la condivision e la cognossince profonde, realizant la peraule dal Signôr: A deventin une cjar sole (Gjen 2, 24). E si sa che nessun siment nol è plui fuart di un amôr dolorant. Plui fuart dal fûc, da laghe e de muart stesse.
A son 25 agns che Enzo, cun afiet, passience e competence, si cjape cure de gno cuarp magagnât. Mi plasarès, come predi, podê tornâi il plasê che lui mi à fat cirint di solevâ il so cûr ferît, di sliserî la cjame pesante che i sfracae lis spalis, di impiâ un lusorut che i permeti di no restâ a scûr in chest moment di solitudine interiôr e esteriôr. Ma forsit al è plui savi e produtîf metisi tes mans mistereosis e paternis di chel Diu che al è miedi e midisine des nestris animis.
In chescj agns cussì luncs, ancje se a son svualâts vie, si sin domandâts tantis voltis sul parcè dal vivi e dal scombati, sul scandul dal dolôr e de muart. Si girave ator atôr come che la surîs e gire dentri dal tramai, cence cjatâ une buse di sortide. Parcè che no nd è busis. Bisugne fâ une sielte. O acetâ la crudeltât e la nuditât de reson o fâ il salt de fede. Che no dinee il razionâl, ma lu jude, lu compagne, lu complete. Permetint al om di no restâ dal dut a scûr.
Cuant che il miedi al è ancje om, al vîf un conflit trement tra ce che al viôt il voli espert e ce che al berle il cûr sensibil. Soredut al po provâ un sens di frustrazion, di sconfite. Ce valial il so lavôr, la sô fadie, se nol rive a vuarî la int, partint des personis plui cjaris? La rispueste e je tal fat che il miedi nol è paron de vite, come che il predi nol è paron de religjon, come che il mestri nol è paron de sience, come che il gjenitôr nol è paron dai fîs, ma dome servidôr. Lui al po curâ fin chal po, e al fâs ben, ma dome Diu al salve, parcè che nô o podin cognossi, se o rivìn, i mecanisims de vite, ma la rispueste sul parcè de vite e je plui grande e profonde. Denant dal misteri de vite o fasaressin ben a fermâsi in contemplazion, come Mosè denant dal baraçâr.
Marie e à vivude la sô malatie cun grande luciditât e serenitât e ancje cheste e je une gracie di Diu. No à mai pierdude la sperance ma no si è mai fate ilusions. Tes telefonadis che si fasevin si fevelave di dut, cun grande francjece, cence scugnî recitâ nissune farse. E jere fate ben interiormentri. E jere fuarte. E veve timp di pensâ ancje par chei altris, come chê famee cingalese che e à racomandât fin tal ultim.
O vujei ricuardâ di jê, tra i tancj, doi moments. Lan passât e à volût fâmi la sorprese di vignî a cjatâmi in dialisi vistude di mascare. No volevi e no podevi crodi. Salacôr e je lultime volte mi à dit ridint. Chest an, ai 3 di lui, une sorprese ancjemò plui biele. O stavi ricuardant i 40 agns di messe e jê e à volût jessi presint. Le viôt ancjemò tai bancs, cul so cjavut cun pocje plume usance i ucei di nît. Ma se i cjavei a jerin sparîts, lis alis da lanime si jerin rinfuartidis e si stave preparant al grant svual. Mandi, Marie! Ti racomandìn a Diu e si racomandìn a ti.


text:
Curzi Rûf
Quint Curzi Rûf (par latin Quintus Curtius Rufus) fo un scritôr e storic antîc roman.
Il logament te storie[cambie | modifiche il codiç]
No si sa cuant che al vivè; forsit sot Claudi, ma cualchidun lu place ancje tal secul IV.
La opare[cambie | modifiche il codiç]
Al scrivè une vie di mieç tra la storie e il romanç, contant la vite di Lissandri il grant, seont une ricje tradizion eleniste: al dà un grum di spazi aes contis plui gustosis. Il fin è di ricreâ. Al è un dai esemplis plui juscj dal ricercjât e lizêr stîl di salot tipic di cierte leterature imperiâl.
Bibliografie[cambie | modifiche il codiç]
- Paolo Fedeli, Storia letteraria di Roma, Napoli, Ferraro, 2004
- Ettore Paratore, Storia della letteratura latina, Bologne, Sansoni, 1957
Leams esternis[cambie | modifiche il codiç]
- Curzio Rufo, Quinto, treccani.it


text:
La spinete al è un strument musicâl che al fâs part da famee dai cordofons a tast e il sun si prodûs cul piçâ lis cuardis, tocjadis ognidune di une penete che si môf par vie di un saltarel colegât al tast. Simil al è il virgjinâl e il clavicembal, di fature plui grande, che in cualchi maniere a son i nonos dal pianoforte moderni, ancje se chest al funzione par vie de percussion e no de piçade de cuarde. Fat al sta che la spinete e tache a mostrâsi al mont tor dal secul XVI, e a Udin, tal Museu Etnografic dal Friûl, al è un esemplâr unic, tra i prins che a son stâts costruîts cun alte cualitât e maestrie. Un repert dal 1563 conservât benon, realizât dal raro et eccellente fabricator di istromenti Domenico da Pesaro, miôr cognossût tant che Dominicus Pisaurensis, ma che al veve miôr fâsi clamâ Dominicus Venetus. No si sa masse di lui, ma al è sigûr che a domandâi di fâ un strument personalizât a son stadis personalitâts tant che Gioseffo Zarlino, considerât il pari de armonie tonâl moderne, un dai teorics de musiche plui impuartants dal Umanisim, e ancje la famee Medici di Florence e il re di Spagne Filip II. Udin e je une des pocjis citâts che e pues svantâ di vê un so strument. In plui dal Etnografic, a son pôcs i museus tal mont che a ‘nd àn un: il Museu de Musiche di Parîs, la Colezion dai Amîs de Musiche di Viene, la Universitât di Leipzig in Gjermanie, e vonde.
◆ Il nestri al è un strument di biele fature, taliane, cun casse pentagonâl, tastiere spuarzint a barcon in posizion centrâl, cun cincuante tascj e la prime otave curte (une maniere par sparagnâ spazi cence pierdi notis musicâls). A son tancj i lens che a componin cheste spinete. Il fonts al è in peç, il somîr in cocolâr, lis fassis e i flancs dilunc de tastiere, come la taule armoniche, in ciprès; par chel che al rivuarde i tascj, chei diatonics (i blancs dal pianoforte, par intindisi) a son in bos, chei cromatics (ven a stâi chei neris) a son in cocolâr piturât di neri.
◆ Salacor, come che e crodeve Luigina (Andreina?) Ciceri proprietarie de colezion passade al Comun di Udin, il strument si cjatave tal Cjistiel di Dartigne e forsit la piture realizade su la casse levatoie, la custodie, e lasse cualchi indizi. Di fat, di une bande, viers dal sunadôr, al è dissegnât un biel cjistiel in plene nature, che al somee a chel di Dartigne, ambientazion indulà che si davuelç la storie rapresentade dal mît di Narcîs. Interessante ancje la piture di chê altre bande de custodie, cuntun trofeu musicâl cun dissegnât un oboe, un traversîr e un cuar naturâl.
◆ Strument râr, impuartant e biel, che al meretarès di jessi ben restaurât par podê sintî dute la bielece dai siei sunôrs. ❚
.
La spinete di Dominicus Pisaurensis al Museu Etnografic dal FriûlAlessio Screm
La spinete al è un strument musicâl che al fâs part da famee dai cordofons a tast e il sun si prodûs cul piçâ lis cuardis, tocjadis ognidune di une penete che si môf par vie di un saltarel colegât al tast. Simil al è il virgjinâl e il clavicembal, di fature plui grande, che in cualchi maniere a son i nonos dal pianoforte moderni, ancje se chest al funzione par vie de percussion e no de piçade de cuarde. Fat al sta che la spinete e tache a mostrâsi al mont tor dal secul XVI, e a Udin, tal Museu Etnografic dal Friûl, al è un esemplâr unic, tra i prins che a son stâts costruîts cun alte cualitât e maestrie. Un repert dal 1563 conservât benon, realizât dal raro et eccellente fabricator di istromenti Domenico da Pesaro, miôr cognossût tant che Dominicus Pisaurensis, ma che al veve miôr fâsi clamâ Dominicus Venetus. No si sa masse di lui, ma al è sigûr che a domandâi di fâ un strument personalizât a son stadis personalitâts tant che Gioseffo Zarlino, considerât il pari de armonie tonâl moderne, un dai teorics de musiche plui impuartants dal Umanisim, e ancje la famee Medici di Florence e il re di Spagne Filip II. Udin e je une des pocjis citâts che e pues svantâ di vê un so strument. In plui dal Etnografic, a son pôcs i museus tal mont che a ‘nd àn un: il Museu de Musiche di Parîs, la Colezion dai Amîs de Musiche di Viene, la Universitât di Leipzig in Gjermanie, e vonde.


text:
Il eroi dal dì
7 coments On Il eroi dal dì
-
-
-
Ce ca mi plâs lei lis contis di Jaio!
Timp fa la none di ducj i blogarins, che à 90 agns, trentine di origjinis ma che vîf in Toscane, mi veve domandât di tradusi par talian la conte "I grumâi di Agne Lene". Je e veve provât a leile, parcè a si rangje avonde cul furlan, e a cognòs cualchi vilote di chês che il so om al cjantave ta un côr, ancje se a nol jere furlan.
Jaio profete in Toscane … cumò tocje spietà che il so blog al jessi fûr da la cuarantene e dopo sperin di viodilu linkât ancje su la Patrie, e publicade alì une so conte.
-
Graziis un grum pai vuestris coments.
O ai cirût di meti sù une conte cun robis chi ai viodût 'ca e là e mi fâs plasê di vêlis condividudis cun valtris a traviers de conte. Pal camarîr, difat, al mi varès plasût ancje a mi di scrivi l'eroi ma par ben fâ o ai mitût Il eroi. Chest, parcé che di cualchi bande o vevi notât che cualchidun al diseve che in furlan ciertis elisions, se a si lis dopre tal fevelâ a no si an di doprâ tal scrivi. Puès dâsi chi fasi erôr ma dut câs o soi content che chiste pusibilitât a sêti no dome amitude ma ancje aprezade.
Prossime conte cun agne Lene? Mi plasarès fâ plasê a cualchidune:-)
-
In efiets la norme ca e oblearès a meti "l'eroi", la elision e je regolâr, tal scrit e tal fevelât.
Forsit e je stade une piçule confusion cul articul "la" che invezit si scrîf simpri intîr, ancje "la aghe", "la iniziative", "la uniche robe" e v.i. e si lasse la elision tal fevelât, se si le fâs, e no tal scrit.
Il Camarîr
-
-


text:
Andis
Lis Andis a son il plui impuartant sisteme montagnôs de Americhe Meridionâl. A son logadis inte bande a bonât dal continent,e a si disvilupin par plui o mancul 7.200 km, vignint cussì a jessi il sisteme montagnôs plui lunc dal Mont. La sô largjece medie e je di 240 km, biel che invezit la sô altece medie e je di cirche 4.000 m.
Lis Andis a traviersin siet stâts de Americhe meridionâl: Argjentine, Bolivie, Cile, Colombie, Ecuador, Perù e Venezuela.
La cime plui alte des Andis e je la mont Aconcagua, che e tocje i 6.962 m.


text:
#21 – Il famei
No fâs par svantâmi, ma o soi pardabon un figo: moro, cui voi verts, fisic slançât e agjil. E fevelant dai cops injù, mi disin che o ai ancje cjâf, che a ‘nt sai une plui di Pitac. Ducj a pensavin che no varès bacilât a cjatâ un bon lavôr, ma no je lade propit cussì.
Il gno prin lavôr al jere intun ufici: mi someave il puest ideâl, o vevi une poltrone comude e fofe… par mirinde o puartavi un surisin… Ben po, dopo pôc mi àn parât vie par motîfs di igjiene. Propit a mi, che i ten a jessi simpri net tant che un bleon di bugade!
O ai provât tal cjamp de deratizazion: a disinfestâ o jeri il miôr, lis rognis a son saltadis fûr cuant che mi àn metût a vuidâ la camionete. Purtrop jo o sufrìs di narcolessie, une alterazion dal sisteme gnervôs che e puarte a indurmidîsi di colp. Se no duar almancul sedis oris in dì, no soi bon di gjavâ un gri de tane. Tal imprin o cirivi di tignî dûr, ma un dì mi soi cjatât cu la camionete tal mieç de place dal marcjât jenfri un grum di barachins sdrumâts… Par fâle curte, mi àn parât vie ancje di là.
Un dì o leievi la pagjine dai avîs economics, o ai vût un lamp, ve ca ce che al jere scrit: Specialista in Neuroscienze e Tossicologia cerca assistente anche senza esperienza, indispensabili pulizia e discrezione, inviare il cv a jelenaolaffdottir@montvelenosis.com.
O soi lât a fâ il colocui: “Viodial, sâr Silvestri, jo no ai bisugne propit di un assistent, dome che in dì di vuê no si pues scrivi dut clâr e sclet, saial, cuistions di pari oportunitâts… Jo o cîr pluitost un famei, par tignî di voli il laboratori cuant che o soi fûr cun clients e par assistimi tes operazions di tossicologjie. Duncje al è indispensabil che al vegni a stâ tal gno apartament e purtrop no pues nancje garantî des zornadis libaris. Ma al viodarà che il lavôr nol è pesant e che al sarà ben ripaiât.”
E cussì e je tacade la mê gnove vite. La mê parone e à un grant sens dai afârs, ma ce che mi plâs di jê al è il so lât feminin: cuant che no je daûr a preparâ i siei velens, mi cjarine cun vôs dolce e jo o voi in brût di violis. Mi ven di ronronâ: cui isal plui apaiât di me?
di Atletic Gjatui
#1252


text:
Al jere restât cence fuarcis, la plui impuartante mission dai servizis segrets dal Canadà e stave par jessi completade, ma e podeve ancjemò finî te maniere plui brute, sul confin di Gurize. Clark al jere l’agjent incaricat di recuperâ i progjets dal CF-105 ARROW, robâts dai rus, la mission e jere dute interne al Directorate of Security and Intelligence, cence coinvolziment dai servizis americans. Julia e jere un ex inzegnîr de Mikoyan Gurevich che i veve fat vê i progjets robâts, Sasha invezit e jere un ex KGB che lu veve judat a scjampâ passant pe Jugoslavie. Dutis dôs a volevin scjampâ de Union Sovietiche. Cumò ducj i trê a jerin a pôcs chilometris dal confin ma a savevin di jessi scorsenâts. In câs di faliment a ju spietave le fusilazion imediade o il Gulag, se invezit a finivin intes mans dai jugoslâfs a si lave a Goli Otok che nol jere di sigûr miôr. A vevin dome une pussibilitât chê dì: un C-130 cul sisteme Fulton al varès fat une violazion dal confin cu le scuse di une avarie. Il sisteme al jere pensât par massime dôs personis, no trê, in plui al doprave un balon di segnalazion che al varês podût jessi notât dai avions nemîs. L’impat cu le cuarde dal avion al fo trement, intant che a ju cjariavin a crodevin di finî di un moment a chel altri tirâts su lis elichis, e ancje une volte cjapâts sù a vevin cetante pôre di jessi intercetâts.
Rivâts su la piste di Risan, rulânt cence fermâsi, a vegnin flancâts di un camion cence inzegnis, ducj trê e vegnin trasferîts in corse lassânt che il C-130 al si tirâts sù ae fin de piste. A vegnin puartâts intune cjase dongje de stazion di Palme, li i vegnin dadis des monturis stranieris e, traviers lis antighis galariis di mine, trasferîts intune des casermis dentri le citât. Intal doman di matine, nissun dai soldâts de caserme al saveve cuant che al jere rivât chel uficiâl olandês compagnât de femine e de sûr che nol fevelave cun nissun. Ma il moment piês al à ancjemò di vignî: l’ordin di distruzi i progjets recuperâts! Stiçât, Clark al cjate cui ordins une buste cuntune direzion di pueste di Palme: culì i progjets a saressin stâts platâts, invezit che distruts come de version uficiâl.
di Luche Bagnarol
#1***